Baibuli y'Oluganda - ENDAGAANO ENKADDE - Yeremiya 7\nYeremiya - Essuula 7\nEkigambo ekyajjira Yeremiya ekyava eri Mukama nga kyogera nti\n2 Yimirira mu mulyango gw'ennyumba ya Mukama, olangirire eyo ekigambo kino, oyogere nti Muwulire ekigambo kya Mukama, mmwe mwenna aba Yuda, abayingira mu miryango gino okusinza Mukama.\n3 Bw'ati bw'ayogera Mukama w'eggye, Katonda wa Isiraeri, nti Mulongoose amakubo gammwe n’ebikolwa byammwe, nange ndibatuuza mu kifo kino.\n4 Temwesiganga bigambo bya bulimba nti Bino ye yeekaalu ya Mukama, ye yeekaalu ya Mukama, ye yeekaalu ya Mukama.\n5 Kubanga bwe munaalongoosezanga ddala amakubo gammwe n'ebikolwa byammwe; bwe munaatuukiririzanga ddala emisango eri omuntu ne munne;\n6 bwe mutaajoogenga mugenyi n'atalina kitaawe ne nnamwandu, so temuuyiwenga musaayi ogutaliiko musango mu kifo kino, so temuutambulenga okugobereranga bakatonda abalala, okwerumyanga mmwe bennyini:\n7 kale ndibatuuza mu kifo kino mu nsi gye nnawa bajjajjammwe obw'edda bwonna okutuusa emirembe gyonna.\n8 Laba, mwesiga ebigambo eby'obulimba ebitayinza kugasa.\n9 Munabbanga, ne mutta, ne muyenda, ne mulayira eby'obulimba, ne mwoteza obubaane eri Baali, ne mutambula okugoberera bakatonda abalala be mutamanyanga,\n10 ne mujja ne muyimirira mu maaso gange mu nnyumba eno erituumibwa erinnya lyange, ne mwogera nti Tuwonyezebbwa; mulyoke mukole emizizo egyo gyonna?\n11 Ennyumba eno etuumibwako erinnya lyange efuuse empuku y'abanyazi mu maaso gammwe? Laba, nze, nze mwene, nkirabye, bw'ayogera Mukama.\n12 Naye mugende nno mu kifo kyange ekyali mu Siiro, gye nnatuuza erinnya lyange olubereberye, mulabe kye nnakikola olw'obubi bw'abantu bange Isiraeri.\n13 Era kaakano kubanga mukoze ebikolwa ebyo byonna, bw'ayogera Mukama; ne njogera nammwe, nga ngolokoka mu makya ne njogera, naye ne mutawulira; ne mbayita naye ne mutayitaba:\n14 kyendiva nkola ennyumba eyitibwa erinnya lyange; gye mwesiga, n'ekifo kye nnawa mmwe ne bajjajjammwe, nga bwe nnakola Siiro.\n15 Era ndibasuula okuva mu maaso gange, nga bwe nnasuula baganda bammwe bonna, ezzadde lyonna erya Efulayimu.\n16 Kale tosabiranga bantu bano so tobayimusizanga kukaaba newakubadde okusaba, so tonneegayiriranga okuwolereza, kubanga siikuwulire.\n17 Tolabye bye bakola mu bibuga bya Yuda ne mu nguudo ez'e Yerusaalemi?\n18 Abaana batyaba enku, bakitaabwe ne bakuma omuliro, abakazi ne bagoya obutta okufumbira kabaka w'eggulu omukazi emigaati, n'okufukira bakatonda abalala ebiweebwayo eby'okunywa balyoke bansunguwaze.\n19 Basunguwaza nze? bw'ayogera Mukama tebeesunguwaza bo bennyini, okuswaza amaaso gaabwe bo?\n20 Mukama Katonda kyava ayogera bw'ati nti Laba, obusungu bwange n'ekiruyi kyange birifukibwa ku kifo kino, ku bantu ne ku nsolo ne ku miti egy'omu ttale ne ku bibala eby'ettaka; era bulibuubuuka so te bulizikizibwa.\n21 Bw'ati bw'ayogera Mukama w'eggye, Katonda wa Isiraeri nti Mwongere bye muwaayo ebyokebwa ku ssaddaaka zammwe, mulye ennyama.\n22 Kubanga saayogera ne baajjammwe so saabalagira ku lunaku kwe nnabaggira mu nsi y'e Misiri eby'ebiweebwayo ebyokebwa newakubadde ssaddaaka:\n23 naye ekigambo kino kye nnabaagira nti Muwulirenga eddoboozi lyange, nange naabanga Katonda wammwe, nammwe munaabanga bantu bange: era mutambulirenga nu kkubo lye mbalagira, mulyoke mube bulungi.\n24 Naye ne batawulira so tebaatega kutu kwabwe, naye ne batambulira mu kuteesa kwabwe bo ne mu bukakanyavu bw'omutima gwabwe omubi, ne badda ennyuma so tebeeyongera mu maaso.\n25 Okuva ku lunaku bajjajjammwe kwe baaviira mu nsi ey'e Misiri ne leero, nabatumira abaddu bange bonna bannabbi, buli lunaku nga ngolokoka mu makya ne mbatuma:\n26 era naye ne batampulira so tebaatega kutu kwabwe, naye ne bakakanyaza ensingo yaabwe: baakola obubi okukira bajjajjaabwe.\n27 Era obagambanga ebigambo bino byonna; naye tebaakuwulirenga; era obakoowoolanga, naye tebaakuyitabenga.\n28 Era obagambanga nti Lino lye ggwanga eritawulidde ddoboozi lya Mukama Katonda waabwe, so tebakkirizza kuyigirizibwa: amazima gafudde, gazikiridde okuva mu kamwa kaabwe.\n29 Sala enviiri zo ggwe Yerusaalemi, ozisuule wala, otanule okukungubagira ku nsozi ez'obweru; kubanga Mukama asudde abantu ab'omu mirembe egy'obusungu bwe, abaleseeyo.\n30 Kubanga abaana ba Yuda bakoze ebiri mu maaso gange ebibi, bw'ayogera Mukama: batadde emizizo gyabwe mu nnyumba eyitibwa erinnya lyange, okugyonoona.\n31 Era bazimbye ebifo ebigulumivu eby'e Tofesi ekiri mu kiwonvu ekya mutabani wa Kinomu, okwokya batabani baabwe ne bawala baabwe mu muliro; kye ssiragiranga so tekyayingira mu mutima gwange.\n32 Kale, laba, ennaku zijja, bw'ayogera Mukama, lwe kitaliyitibwa nate nti Tofesi newakubadde nti Kiwonvu kya mutabani Kinomu, wabula nti Kiwonvu kya ttambiro: kubanga baliziika mu Tofesi okutuusa lwe watalibaawo bbanga lya kuziikamu.\n33 N'emirambo gy'abantu bano giriba mmere ya nnyonyi ez'omu bbanga n'ensolo ez'omu nsi; so tewaliba alizisaggula.\n34 Awo ne ndyoka nkomya mu bibuga bya Yuda ne mu nguudo ez'e Yerusaalemi eddoboozi ery'ebinyumu n'eddoboozi ery'essanyu, eddoboozi ly'awasa omugole n'eddoboozi ly'omugole: kubanga ensi erifuuka nsiko.


Bukedde Online - Kalungi eyavaako okufa kwa Nebanda aziddwaayo e Luzira\nKalungi eyavaako okufa kwa Nebanda aziddwaayo e Luzira\nBannayuganda e Dubai beesunga kubatikkula ttoffaali\nPoliisi erabudde ab'e Makerere ku bbomu\nADAM Kalungi eyali muganzi w’eyali omubaka wa Butalejja mu Palamenti, omugenzi Cerinah Nebanda, eyasibibwa emyaka ena (4) oluvannyuma lw’omusango gw’okutta Nebanda mu butanwa okumukka mu vvi, ajulidde.\nKKOOTI enkulu ewulidde okujulirwa kwa Adam Kalungi, eyali muganzi w’eyali omubaka wa Butalejja mu Palamenti, omugenzi Cerinah Nebanda, eyasibibwa emyaka ena (4) oluvannyuma lw’omusango gw’okutta Nebanda mu butanwa okumukka mu vvi.\nEvans Ocheing munnamateeka wa Kalungi awakanya eky'omulamuzi wa kkooti e Makindye, Esta Namabyo, okusingisa omuntu we omusango gw'okutta Nebanda mu butanwa, yategeezezza kkooti enkulu nti Kalungi yali telina buyinza na busobozi kujjanjaba mugenzi Nebanda kubanga ssi musawo mutendeke.\nOcheing yategeezezza omulamuzi Lameck Mukasa nti Kalungi yakola kyonna kye yali asobola okutaasa obulamu bwa Nebanda nga kino kye yoleka bwe yayita abasawo babari, abaagezaako okujjanjaba omugenzi.\nYagambye nti eky'okulemererwa kw'abasawo okutaasa obulamu bw’omugenzi tekitegeeza nti Kalungi ye yaviirako okufa kwe.\nKuno baagasseeko nti n’omulamuzi Nambayo yakola nsobi okumusingisa omusango kubanga mu nsala ye yagamba nti okufa kwa Nebanda kwava ku mwenge gwe yamuwa nga kino tosobola kukissa ku muntu yenna kubanga Nebanda yali asussa emyaka 18.\nNebanda yafa oluvannyuma lw’ebitundu eby'amaanyi mu mubiri gwe okulemererwa nga kino kyava ku mwenge saako n’enjaga ebyasangibwa mu mulambo.\nOmulamuzi Esta Nambayo yasiba Kalungi emyaka 4 bwe yategeeza nti nga muganzi w’omugenzi, yalina obuvunaanyizibwa obw’okumulabirira wabula n'asalawo okumukuumira mu nnyumba ate nga yali mu mbeera mbi nnyo.\nKalungi eyavaako okufa kwa Nebanda ajulira leero\nMutabani wa Miria Obote amuloopye\nEnsonga 10 ezisibye embaliga mu bufumbo\nMukazi wange mujoozi wa bbaluwa!


Bukedde Online - Museveni alagidde basasule famire ya Muhangi\nKadaga asiimye akakiiko ka COSASE\nPULEZIDENTI Museveni asazeewo ku nkaayana wakati w'abagagga b'omu Kampala ababiri Drake Lubega ne Mansoor Matovu ‘Yanga' abattunka ne famire y'omugenzi Charles Muhangi ku ttaka lya paaka ya bbaaasi kwe balina ebizimbe.\nKigambibwa nti Museveni eyabadde ayogera eri kabineeti eyatudde mu State House e Ntebe ku Mmande nga January 28, 2019, yalagidde ebizimbe ebibadde bikaayanirwa biddizibwe abagagga bano ababiri kyokka n'alagira Ssaabawoolereza wa Gavumenti William Byaruhanga okussa mu nkola ekiragiro kye.\nKino kiddiridde okufa kwa Charles Muhangi nga December 6, 2018 bwe yali akyali mu nkaayana n'abagagga bano ababiri eza Qualicel Bus Park ng'agamba nti yiye ate nga n'abagagga abalinako ebizimbe balumiriza nti byabwe kuba baagigulira mu mateeka.\nEnsonda mu Kabineeti, zaategeezezza Bukedde nti Pulezidenti yeewunyizza engeri ensonga z'abagagga bano gye zizze zikwatibwa mu kasoobo ng'ate ebiriwo biraga obwannanyini bwabwe ku bizimbe.\nYalagidde Byaruhanga okusisinkana enjuyi zombi n'atuma looya we Florence Kiconco okwetaba mu nsisinkano eno okutuusayo obubaka ku kyaasaliddwaawo.\nKu Lwokubiri, January 29, 2019 Byaruhanga yatuuzizza enkiiko ssatu ng'olusooka lwetabyemu aba famire ya Muhangi okwabadde Nnamwandu Patience Muhangi, maama ne muganda w'omugenzi ne munnamateeka waabwe Wycliffe Arinaitwe, Omugagga Hassan Basajjabalaba ne looya wa pulezidenti Kiconco era nga mwe yabategeerezza ekyasaliddwaawo pulezidenti.\nOluvannyuma, Byaruhanga ne Kiconco baasisinkanye abagagga Drake Lubega ne Yanga abaabadde ne looya waabwe Adam Kirumira ne babategeeza ekyasaliddwaawo.\nMu byasaliddwaawo kwabaddeko ekya Drake ne Yanga okukwata ssente eziri mu buwumbi okuzisasula kkampuni ya Horizon Coaches ey'omugenzi Muhangi ziyambe ku famire era olwo wabeewo n'endagaano ekolebwa okumalawo obutakkaanya bwonna. Kigambibwa nti ebizimbe byabadde bya kubakwasibwa mu bbanga lya nnaku bbiri kyokka ne kiyimirizibwa okutuuka nga Byaruhanga akomyewo.\nDrake ne Yanga Bukedde bwe yabatuukiridde baakakasizza okwetaba mu kafubo ne Ssaabawolereza ne famire ya Muhangi era ne basanyukira ekiragiro kya Pulezidenti okukkiriza okubaddiza ebizimbye byabwe n'ettaka. Famire ya Muhangi abamu baakakasizza okwetaba mu kafubo kano kyokka ne bagaana okubaako kye boogera.\nKyokka muto wa Muhangi ayitibwa Alex Katungi ng'ono yaddukanya emmaali ya Muhangi yategeezezza nti, enteeseganya zino abadde tannazimanyaako era ye akyagenda mu maaso n'emirimu nga bwe bibadde bitambula.\nYagambye nti ebigambibwa nti Pulezidenti yalagidde nabyo birabika bikyamu kuba tannalaba ku bbaluwa ya Pulezidenti yonna eyogera ku nsonga eno.\nAbatanjagaliza baze bafubye okututabula naye simuta\nEbya Mariach bitabuse; Emmotoka ye bagiggyeeko nnamba puleeti\nOlutalo lwa Sheebah ne Cindy lukyalanda\nAbasoba mu 30 basimattuse okufiira mu kabenje ka bbaasi\nFuso ekoze akabenje n'ettirawo owa bodaboda\nMmotoka y'amafuta etomedde kabangali ku lw'e Masaka entambula n'esannyalala


Batuze omusuubuzi ne bamubbako obukadde 30\nABATEMU balondodde omusuubuzi w'entangawuuzi Asadu Ssenyonga 33, ow'e Ggwaatiro mu ggombolola y'e Budde e Butambala ne bamutuga ne bamutta omulambo ne bagusuula ku kkubo e Nsimbe ku lw'e Masaka ne bakuuliita n'obukadde 30. Kigambibwa ssente zino yabadde azeewoze mu bbanka.\nMmotoka y'abatemu yabaddemu abasajja babiri n'omukazi eyabadde avuga. Ssenyonga baamusanze Kammengo ku lw'e Masaka ng'alinda takisi ne bamusaba bamutwaleko. Olwatudde mu mmotoka okwolekera Kampala ne bamuwamba ne bamutuga omulambo ne bagukyamya mu kasiko e Nsimbe mu bimuli ne bagusuula awo nga bamaze okumunyagulula ssente.\nAbooluganda lwa Ssenyonga baategeezezza nti waliwo abaasoose okumukubira essimu kwe kwambala mu bwangu ng'apapa kyokka yali yakatuuka ku kkubo mmotoka eno kwe kujja ng'eyagala basaabaze abagenda e Kampala n'agirinnya kwe kumuwamba ne bamunyagako ssente ze yabadde yaakatuda mu ntangawuuzi ze obukadde 20 n'obukadde 10 ze yabadde yakeewola mu banka.\nAbatuuze b'e Nakirebe be baalabye abasajja babiri nga balina ekintu kye basitudde ne bakisuula ebbali w'oluguudo ne beeyongerayo era baagenze oku-tuukawo nga waliwo mulambo gwa Ssenyonga ng'aliko ne ndagamuntu ye ne ssimu ne bayita poliisi y'e Mpigi. Poliisi y'e Nakirebe ng'ekulembeddwamu OC Joshua Rugwiza yaggyewo omulambo gw'omugenzi ne gutwalibwa mu ddwaaliro e Gombe okwekebejjebwa abasawo ne bakizuula ng'omugenzi yatugiddwa ne bamunyoola ensingo.\nSsentebe w'ekyalo kya Ggwatiro, David Mukasa yategeezezza nti wandiba nga waabaddewo ekobbaane n'abamu ku basuubuzi baabadde akolagana nabo abaamupangidde abatemu bano.\nOmwogezi wa poliisi mu Katonga, Phillip Mukasa yagambye nti okunoonyereza ku bazigu bano kutandise n'alabula abantu okukomya okulinnya mmotoka za buyonjo okwewala obutemu buno n'okukomya okutambula ne ssente ennyingi.


Bukedde Online - Okuwandiika aba LDU kutandika Lwakubiri mu Kampala n'emiraano\nBannakyaggwe mweyongere okuzaala - Ssekiboobo...\nOKUWANDIIKA abaserikale ba LDU mu Kampala n’emirirwano abagenda okwongera okunyweza eby’okwerinda mu ggwanga kugenda kutandika Lwakubiri September 25.\nBrig Richard Karemire, omwogezi w'amagye ga UPDF\nKwakukolebwa mu Kampala , Mukono n’e Wakiso nga kino kiddiridde Pulezidenti Museveni okutegeeza ng’eggye lino bwe ligenda okuddawo mu kaweefube w’okulwanyisa obumenyi bw’amateeka naddala ettemu erikudde ejjembe ennaku zino. Yabituukako oluvannyuma lw’okutemulwa kwa Afande Momammed Kirumira.\nOkusinziira ku kiwandiiko ekifulumiziddwa eggye lya UPDF , okuwandiika aba LDU kugenda kubeera ku miruka mu Kampala, Wakiso n’e Mukono era kwakukomekerezebwa October 1,2018.\nAbawandiika bagenda kuva mu ggye lya UPDF, poliisi n’ekitongole ekivunaanyizibwa ku kuketta munda mu ggwanga ekya ISO era bajja kuyambibwako abakulembeze ba gavumenti z’ebitundu.\nEbisaanizo by’abaagala okuyingira LDU kuliko ; Okuba Bannayuganda nga balina n’endagamuntu ezikakasa obutuuze bwabwe wano, bateekeddwa okuba nga balamu bulungi era bajja kuddusibwa emisinde okukakasa oba balamu bulungi era bakeberwe okuzuula nti tebalina kalwadde konna.\nBalina okuba nga bawali wakati w’emyaka 18 ne 35. Era nga balina okuba n’obuyigirize obuli wakati wa P.7 ne S.4 nga tebalina mulimu gwa nkalakalirira mulala gwonna. Ajja kusabwa ebbaluwa emusemba okuva ewa ssentebe wa LC1 , ow’ebyokwerinda,,akulira eby’obukessi ku muluka PISO n’ow’okuggombolola DISO era bonna balina okuba nga bataddeko emikono.\nAbawandiisibwa balina okuba abatuuze b’omu bitundu gye bawandisibwa era nga tebazzanga ku musango gwonna,nga balina empisa. Analeeta ebiwandiiko ebijingirire ajja kuvunaanibwa.\nEggye lya LDU lyaliwo emyaka egiyise ne ligyibwawo olw’okwemulugunya okwali kuyitiridde nga abamu baali basiiwuse empisa ne batandika okukola ebikolobero ku bantu.\nAba FDC be bamu ku bakavaayo okuwakanya okuzzaawo LDU nga bagamba nti gavumenti egenda kuba eyongedde emmundu mu bantu ng’ezikwasizza abantu abatali batendeke bulungi. Era egamba nti ebitongole ebikessi bye byandibadde byongerwamu amaanyi okuzuula abamenya amateeka.


Bukedde Online - Nakirijja ayabulidde team ya Dolphins\nLeero mazaalibwa ga Memphis Depay eyavuyiza mu Man-u\nEtteeka lya basketball epya lireese enkyuk...\nNAKIRIJJA AYABULIDDE JKL DOLPHINS\nOmuzannyi abadde akyasinze okuwangaala mu ttiimu ya JKL Dolphins okumala emyaka etaano Peace Nakirijja ayabulidde bakyampiyoni b'ekikopo ky'abakyala emyaka ebiri egy'omuddiring'ana(2018 ne 2019) mu Basketball nga yeekengedde nti ffoomu ye eyinza okumwokesa akatebe sizoni ejja.\n"Sizoni eweddeko nga sifuna budde bumala ku kisaawe ate endagaano yange yaweddeko,ttiimu yabadde ekyayagala nsigale naye ndaba nga kati ennono yaabwe eri ku baana bato ekintu nange kye mpagira, kwe kusalawo mbawe omukisa naye nga ngenda kufuna ttiimu mu liigi ya babinywera mweng'enda okuzannyira," bwe yakakasizza.\nNakirijja agamba nti ttiimu ye bw'ebadde mu mpaka za zone 5 newankubadde ekikopo baakiwangula naye yali yeesunze okuzannya ekimala wabula abakungu ba ttiimu beewola abazannyi ba UCU ne Nkumba okuli;Zaina Lokwameri,Rose Akon, Sarah Ageno(UCU), Brenda Akon(Nkumba) olwo ye akatebe ne kamwokya.\nMu ngeri y'emu, A1 Challenge mu liigi ya babinywera eya Basketball abakyala, esazeeko abazannyi basatu okuli; Georgia Adhiambo(Kenya),Agnetta Kambua(Kenya) ne Elizabeth Akol(Uganda)\nAbaana balidde obutwa\nAbaana ba kansala babawadde obutwa


1 Mukama n'abagamba Musa ne Alooni mu nsi ey'e Misiri, ng'ayogera nti Omwezi guno gulibabeerera ogw'olubereberye mu myezi: gulibabeerera omwezi ogw'olubereberye ogw'omwaka.\n6 muligutereka okutuusa olunaku olw'ekkumi n'ennya olw'omwezi guno: ekkurŋŋaaniro lyonna ery'ekibiina kya Isiraeri baligutta lwaggulo.\n7 Era balitwala ku musaayi, baguteeke kumifuubeeto gyombi ne ku kabuno, mu nnyumba mwe baliguliira.\n8 Awo balirya ennyama mu kiro kiri, ng'eyokebwa n'omuliro, n'emigaati egitali mizimbulukuse; baligiriira ku nva ezi,kaawa.\n9 Temugiryangako mbisi, newakubadde enfumbe n'amazzi waIbula enjokye n'omuliro; omutwe gwayo n'ebigere byayo n'eby'omunda byayo.\n10 Nammwe temugiirekangawo okutuusa enkya; naye erekebwako okutuusa enkya muligyokya n'omuliro. Era bwe mutyo bwe muligirya; nga mwesibye ebimyu, n'engatto nga ziri mu bigere byammwe, n'omuggo nga guli mu mukono gwammwe: mugiryanga mangu: eyo kwe kuyitako kwa Mukama.\n12 Kubanga ndiyita mu nsi ey'e Misiri mu kiro kiri, ndikuba ababereberye bonna mu nsi ey'e Misiri, omuntu era n'ensolo; era ku bakatonda bonna ab'e Misiri ndisala\temisango: nze Mukama.\n16 Era ku lunaku olw'olubereberye walibabeerera okukuŋŋaana okutukuvu, era ku lunaku olw'omusanvu okukuŋŋaana okutukuvu; emirimu gyonna gyonna gireme ol:ukolebwa mu nnaku ezo, wabula gye yeetaaga buli muntu okulya, egg'o gyokka kye kirungi okukolebwa mmwe.\n18 Mu mwezi ogw'olubereberye ku lunaku olw'ekkumi n'ennya olw'omwezi olweggulo, mulirya emigaati egitazimbulul:uswa, okutuusa olunaku olw'amakumi abiri mu lumu olweggulo.\n20 Temulyanga ekizimbulukuse; mu bifo byaminwe byonna mulyanga emigaati egitazimbulukuswa.\n23 Kubanga Mukama aliyita okukuba Abamisiri; awo bw'aliraba omusaayi ku kabuno ne ku mifuu beeto gyombi, Mukama aliyita ku mulyango, so talireka muzikiriza okuyingira mu nnyumba zammwe okubakuba.\n25 Awo bwe muliba mutuuse mu nsi Mukama gy'alibawa, nga bwe yasuubiza, muneekuumanga okuweereza kuna.\n27 mulyogera nti Ye ssaddaaka ey'okuyitako kwa Mukama eyayita ku nnyumba z'abaana ba Isiraeri mu Misiri bwe yakuba Abamisiri n'awonya ennyumba zaffe. Abantu ne bahutama ne basinza.\n31 N'abayita Musa ne Alooni ekiro, n'ayogera nti Mugolokoke muve mu bantu bange, mmwe era n'abaana ba Isiraeri; mugende, mumuweereze Mukama nga bwe mwayogera\n36 Mukama n'abawa abantu okwagalibwa mu\tmaaso g'Abamisiri, ne babawa bye baasaba. Ne banyaga Abamisiri.\n40 N'okutuula kw'abaana ba Isiraeri, kwe baatuula mu Misiri, gyali emyaka ebikumi bina . mu asatu. 41 Awo olwatuuka emyaka ebikumi ebina mu asatu nga giyise, ku lunaku luli eggye lyonna erya Mukama ne liryoka liva mu Misiri.\n42 Kye kiro ekisaanira okukyekuuma ennyo eri Mukama okubafulumya mu nsi ey'e Misiri: ekyo kye kiro kiri ekya Mukaxna ekisaanira abaana bonna aba Isiraeri okukyekuumanga ennyo mu mirembe gyabwe gyonna.\n49 Walimubeerera\tetteeka\tlimu enzaalwa n'omugenyi asula omumwe.\n9 Era ginaakubeereranga akabonero ku mukonb gwo, era ekijjukizo wakati w'amaaso go, amateeka ga Mukama galyoke gabeere mu kamwa ko : kubanga mu mukono ogw'amaanyi Mukama mwe y akuggira mu Misiri.\n19 Musa n'atwala amagumba ga Yusufu wamu naye: kubanga yabalayiza ddala abaana ba Isiraeri, ng'ayogera nti Katonda talirema kubajjira; nammwe mulitwala amagumba gange okuva wano wamu nammwe:\n21 Mukama n'agenda mu maaso gaabwe emisana mu mpagi ey'ekire okubakulembera, mu kkuba; era ekiro mu mpagi ey'omuliro, okubaakira: balyoke batambule emisana n'ekiro;\n3 Falaayo aliboagerako abaana ba Isiraeri nti Bazingiziddwa mu nsi, eddungu libasibye.\n8 Mukama n'akakanyaza omutima gwa Falaawo kabaka We Misiri, n'agoberera abaana ba Isiraeri: kubanga abaana ba Isiraeri baafuluma n'okwewaana.\n10 Falaawo bwe yasembera, abaana ba Isiraeri ne bayimusa amaaso gaabwe, laba, Abaimisiri nga babagoberera ennyuxria lwaabwe: ne batya nnyo: abaana ba Isiraeri ne bakaabira Mukama.\n21 Musa n'agolola omukono gwe ku nnyanja; Mukama n'asindika\tennyanja\tn'omuyaga ogw'amaanyi ogw'ebuvanjuba obudde okukya, ennyanja n'agifuula olukalu, amazzi ne geeyawulamu.\n23 Abamisiri ne bagoberera, ne bayingira ennyuma waabwe wakati w'ennyanja, embalaasi zonna eza Falaawo, amagaali ge, n'abautu be abeebagala.\n24 Awo\tolwatuuka mu kisisimuka eky'enkya Mukama n'atunuulira eggye ery'Abamisiri mu mpagi ey'omuliro n'ekire, ne yeeraliikiriza eggye ery'Abamisiri.\n25 N'aggyako bannamuziga ab'amagaali gaabwe, ne bagagoba nga gazitowa:\tAbamisiri\tne\tboogera nti Tudduke mu maaso ga Isiraeri; kubanga Mukama abalwanirira ku Bamisiri.\n28 Amazzi ne gadda, ne gasaanikira amagaali, n'abeebagazi, era n'eggye lya Falaawo lyonna abaavingira mu nnyanja ennyuma waabwe; tewaasigala n'omu mu bo.\n9 Omulabe n'ayogera nti Naagoberera, naatuuka, naagerel:a omunyago: Okwegom.ba kwange kunakkusibsva kti bo; Naasowola ekitala kyange, omukono gwange gulibazikiriza.\n11 Ani afaanana nga ggwe, Mukama, mu bakatonda? Ani afaanana nga ggwe alina ekitiibwa mu butukuw, Ow'entiisa mu kutenderezebwa, akola amagero?\n14 Amawaaga gaawulira, ne gakankana: Obulumi bwabakwata abatuula mu Bufirisuuti.\n18 Mukama\talifuga\temirembe n'emirembe.\n4 Mukama n'alyoka agamba Musa nti Laba, nditonnyesa emmere okuva mu ggulu ku lwammwe; n'abantu balifuluma okukur3riaanya ekitundu eky'olunaku buli lunaku, ndyoke mbakeme nga banaatambuliranga mu mateeka gange oba tebaatambulirengamu.\n5 Awo\tolunaatuukangs ku lunaku olw'omukaaga hanaateekateekanga gye baliyingiza, era eneesinganga emirundi ebiri gye bakiMrpanya buli lunaku.\n8 Musa n'ayogera nti Kino kinaabaawo, Mukama bw'anaabawa olweggulo ennyama okulya, n'enkya eznmere okukkuta; kubanga Mukama awulidde okwemulugunya kwammwe kwe mumwemulugunyiza: naffe ffe baani? Temwemulugunyiza ffe, wabula Mukama.\n9 Musa n'agamba Alooni nti Bagambe ekibiina kyonna eky'abaana ba Isiraeri nti Musembere mu maaso ga Mukazna: kubanga awulidde okwemulugunya kwammwe.\n12 Mpulidde okwemulugunlra kw'abaaaa ba Isiraeri: obagambe, ng'oyogera nti Olweggulo munaalya ennyama, n'eakya munakkuta emmere; nammwe munaamanya nga nze Mukama Katonda wammwe.\n13 Awo olweggulo obugubi ne bulyoka bulinnya ne busaanikira olusiisira:\tenkya olufu ne lugwa ne lwetooloola olusiisira.\n15 Abaana ba Isiraeri bwe haakiraba ne bagambagana bokka na bokka nti Kiki kino? kubanga tebaamanya bwe kyali. Musa n'abagamba nti Eyo ye mmere Mukama gy'abawadde okulya.\n18 Awo bwe baageranga mu kkomero, eyakurjnaanya ennyingi n'atafissaawo, era eyakunrlaanya entono n'ateetaaga; baakuŋŋaanya buli muntu nga bw'alya.\n21 Ne bakunnaanya buli nkya, buli muntu nga bw'alya: era omusana bwe gwayai kanga n'ekereketa:\n22 Awo olunaku olw'omukaaga bwe lwatuukanga, ne bakuŋŋaanya emirundi eri emmere, buli muntu kkomeri bbiri: abakulu bonna ab'ekibiina ne bajja ne bamugamba Musa\n23 N'abagamba nti Ekyo Mukama kye yayogera nti Enkya kye kiwummulo ekikulu, ssabiiti entukuvu eri\tMukama: mwokye bye mwagala mufumbe bye mwagala okufumba; yonna esigalawo mweterekere ensibo okutuusa enkya.\n24 Ne beeterekera okutuusa enkya, Musa nga bwe yalagira: n'etewunya, 'so ne mutaba na nvuayu.\n25 Musa n'ayogera\tnti\tMulye\teno leero; kubanga leero ye ssabbiiti eri Mukama; leero temuugirabe mu ttale.\n26 Mukuŋŋaanye mu nnaku mukaaga; naye ku lunaku olw'omusa nvu ye ssabbiiti, okwo teribeerawo.\n27 Awo ku lunaku olw'omusanvu ne bagenda abamu ku bantu oku kuŋŋaanya, ne batagiraba.\n29 Mulabe, kubanga Mukama abawadde ssabbiiti, kyava abawa ku lunaku olw'omukaaga emmere nnaku ey’ennaku ebbiri; mutuule\tbuli muntu mu kifo kye, tavanga omuntu yenna mu kifo kye ku lunaku olw'omusa nvu.\n31 Ennyumba ya Isiraeri ne bagiyita erinnya lyayo Manu: n'efaanana ng'ensigo za jada, enjeru; n'obuwoomerevu bwayo bufaanana ng'emigaati egy'omubisi gw'enjuki.Musa n'ayogera nti Ekyo kye kigambo Mukama kye yalagira nti Kkomero ejjudde eterekerwe emirembe gyammwe; balyoke balabe emmere gye nnabaliisa mu ddungu bwe nnabaggya mu nsi eye Misiri.\n32 Musa n'ayogera nti Ekyo kye kigambo Mukama kye yalagira nti Kkomero ejjudde eterekerwe emirembe gyammwe; balyoke balabe emmere gye nnabaliisa mu ddungu bwe nnabaggya mu nsi eye Misiri.\n7 N'atuuma ekifo erinnya lyakya Masa ne Meriba, olw'okuyomba kw'abaana ba Isiraeri, n'okuba nga baakema Mukama, nga boogera nti Mukama ali mu ffe nantiki?\n8 Abamaleki ne bajja, ne balwanyisa; Isiraeri mu Lefidimu.\n10 N'akola bw'atyo Yoswa nga bwe yamulagira Musa, n'alwana n'Abamaleki : Musa ne Alooni ne Kuli ne balinnya; ku ntikko y'olusozi.\n13 Yoswa n'asuula Amaleki n'abantu be n'obwogi bw'elutala.\n15 Musa n'azimba ekyoto, n'akituuma erinnya lyakyo\tYakuwa\tbendera\tyange:\n16 n'ayogera.nti Mukama alayidde: Mukama alirwana ne Amaleki emirembe n'emirembe.\n10 Yesero n'ayogera nti Yeebazibwe Mukama eyabalokola mu mukono gw'Abamisiri, ne mu mukono gwa Falaawo; eyalokoia abantu mu mukono gw'A bamisiri.\n11 11 Kaakano ntegedde nti Mukama ye mukulu okusinga bakatonda bonna: weeiwaawo mu kigambo mwe beenyumiririza ku ba.\n13 Awo olwatuuka enkya Musa n'atuula okubalamula abantu: abantu- ne bayimirira nga beetoolodde Musa okusoolca enkya okutuusa olweggulo.\n14 Mukoddomi wa Musa bwe yalaba byonna bye yakolera abantu, n'ayogera nti Kiki kino ky'okolera abantu? Lwaki ggwe wehka ggwe otudde, abantu ne baba nga bayimiridde okukwebungulula, okuva enkya okuzibya obudde.\n16 bwe baba n'eldgambo, ne bajja gye ndi; nange mbasaalira omusango omuntu ne munne, ne mbategeeza amateeka ga Katonda, n'ebiragiro bye.\n18 Tolirema kusiriira ggwe n'abantu bano abali awamu naawe: kubanga ekigambo kizitowa okusinga bw'oyinza ggwe: toyinza kukituuluriza wekka.\n20 naawe\tolibayigiriza amateeka n'ebiragiro, era olibalaga ekkubo eribagwanidde okuyitamu, n'emirimu egibagwanidde okukola.\n22 babasalire abantu omusango ebi seera\tbyonna:\tkale\tbuli\tnsonga nnene banaagikuleeteranga ggwe, naye buli nsonga ntono banaagiramulanga bokka: bwe kityo kinaabeeranga kyangu ku ggwe, nabo baneetikkanga wamu naawe.\n4 nti Mwalaba bye nnakola Abamisiri, era bwe nnasitula mmwe n'ebiwaawaatiro by'empungu era bwe nnabaleeta gye ndi\n6 nammwe mulimbeerera okwakabaka ; bwa bakabona, n'eggwanga ettulkuvu. Bino bye bigambo by'oliba buulira abaana ba Isiraeri.\n13 omukono gwonna guleme okumukwatako, naye talirema kukubibwa mayinja oba kufumitwa; oba ensolo, aba muntu, taliba mulamu: exlrjombe bw'erivuga ennyo, balisemberera olusozi.\n14 Musa n'akka ng'ava mu lusozi ng'ajja eri abantu, n'atukuza abantu; ne bayoza engoye zaabwe\n15 15 N'agamba abantu nti Mweteekereteekere alunaku olw'okusatu: temusemberera mukazi.\n16 Awo ku lunaku olw'okusatu, bwe bwakya enkya, ne waba okubwatuka n'okumyansa, n'ekire ekizimbye ku lusozi,n'eddoboozi ery'eŋŋombe eddene ennyo; awo abantu bonna abaali mu lusiisira ne bakankana.\n19 Eddoboozi ly'erJnombe bwe lyavuga ne lyeyongera nnyo, Musa n'ayogera, Katonda n'amuddamu n'eddoboozi.\n20 Mukama n'akka ku lusozi Sinaayi, ku ntikko y'olusozi; Mukama n'ayita Musa okulinnya ku ntikko y'oiusozi: Musa n'alinnya\n4 Teweekoleranga\tekifaananyi ekyole, newakubadde ekifaananyi eky'ekintu kyonna kyonna, ekiri waggulu mu ggulu, newakubadde ekiri wansi ku ttaka, newakubadde ekiri mu mazzi agali wansi w'ettaka:\n6 era addiramu abantu nga nkumi na nkumi abanjagala, abakwata amateeka gange:\n12 Kitaawo ne nnyoko obassangamu ekitiibwa: enaku zo zibe nnyingi ku nsi gy'akuwadde Mukama Katonda wo.\n16 Towaayirizanga muntu munno:\n18 Abantu bonna ne balaba okubwatuka, n'enjota, n'eddoboozi ly'eŋŋombe, n'olusozi nga lunyooka omukka: abantu bwe baalaba ne bakankana, ne bayimirira wala,


Bukedde Online - Michael Jackson wakuziikibwa mu limbo\nOkutwalibwayo ggwaggyiddwa mu ggwanika lyâ€™e Hollywood Hills. Famire ya Michael Jackson yabadde erindiriddwa okusalawo eggulo ku byâ€™okuziika. Okusooka kyabadde kitegeezeddwa nti Jackson bwâ€™anaaziikibwa mu limbo, oluvannyuma agenda kuzzibwayo aziikibwe mu kifo ekirala ekyâ€™obwannannyini. Ngâ€™o\nOkutwalibwayo ggwaggyiddwa mu ggwanika lyâ€™e Hollywood Hills. Famire ya Michael Jackson yabadde erindiriddwa okusalawo eggulo ku byâ€™okuziika. Okusooka kyabadde kitegeezeddwa nti Jackson bwâ€™anaaziikibwa mu limbo, oluvannyuma agenda kuzzibwayo aziikibwe mu kifo ekirala ekyâ€™obwannannyini. Ngâ€™okusooka okumuziika mu limbo kikoleddwa okwewa obudde okusaba nâ€™okufuna olukusa olumuziika mu kifo ekitali limbo.\nMu Amerika abantu baziikibwa mu limbo. Ayagala okuziikibwa mu kifo ekirala kyonna asooka kuwandiikira Gavumenti nâ€™awa ensonga lwaki aziikibwa mu ngeri yanjawulo, ensonga ezo ne zitwalibwa mu kkooti omulamuzi nâ€™asalawo oba zirimu eggumba.\nAbafamire ya Jackson baavuddeyo ne bawakanya ekiwandiiko ekyasoose okufulumizibwa nga kiga-mba nti waabaddewo ente-ekateeka ezimuziika mu lubiri lwe olwâ€™e Neverland Ranch.Â\nBaagambye nti tekisoboka kubanga ebintu ebisinga mu lubiri luno Jackson yabitunda ate nga nalwo lwolekedde kutundi-bwa. Ne bwâ€™aba waakuziikibwamu kkooti tesobola kubawa lukusa kubanga tewali ajja kulabirira malaalo ge wadde okulabirira ekifo ekyo.\nBuli mwaka, Jackson abadde asasula doola obukadde 3 mu misolo eri Gavumenti okumukkiriza okubeera nâ€™ekifo ekigazi bwekityo (Olubiri lwe luliko mayiro 5).\nAbooluganda lwa Jackson era baawakanyizza ebyabadde bigambibwa nti omulambo gwa Jackson gwakuleetebwa mu Neverland okukubwako eriiso evvannyuma leero ku Lwokutaano kyokka ne bagamba nti wandibaawo omukolo gwâ€™okumusabira.\nLwo olunaku lwennyini olwâ€™okuziika abooluganda lwa Jackson bakyalusiri-kidde ngâ€™ensonda ezimu zigamba nti Ssande ate ezindi nti wiiki ejja.\nOkusika omuguwa mu ba famire ku byâ€™enziika kukyali kunene kubanga Jackson teyayogera ku bya nziika ye mu kiraamo kye yakola nga July 7, 2002.\nAbooluganda baatumizza ebyuma ne seminti owâ€™amaanyi bye bagenda okukozesa okunyweza amalaalo ga Jackson olwâ€™okutya nti abawagizi be abaamutamiira obwenge, bayinza okugayiikuula nga baagala okumuggyako ebintu bye banaamujjukirirangako.


Bukedde Online - Abasipensulo bakaaba\nâ€˜Sebaggala vva ku byâ€™ettakaâ€™\nÂ â€œAmazima gali nti singa Uganda yalimu emirimu egivuluuja, guno twandigwenenyezza olwâ€™ebizibu ebingi ebigulimu. Naye olwâ€™okuba tulina okuyimirizaawo amaka nâ€™ebirala tugukolera mu bugubi,â€ abamu bwe baagambye omusasi ono eyabatuukiridde wiiki ewedde.\nÂ Muhammed Ssemayobe akolera\nÂ Muhammed Ssemayobe akolera ku siteegi ya Katale e Wandegeya yagambye nti bwâ€™oba tonnatuusa kasitoma gyâ€™alaga obeera mu kutyaÂ nti yandikutuusaako obulabe oba okunyageko mmotoka.\nDavid Ssebaggala, Drake Saku ne Edward Musisi beekkokola embeera yâ€™obwavu eriwo mu ggwanga ne bagamba nti olunaku luyinza okuziba nga tufunyeeyo kasitoma ate ngâ€™osiibye njala. Amyuka ssentebe wâ€™ekibiina kya Special Hire Operators and Drivers Association (SHODA), Abudallah Bwete yagambye nti bakasitoma ba kkekwa nâ€™emisolo gya KCC gibamenya.\nBebe Cool ataddewo amateeka eri abagenda okukozesa Gagamel studio


Bukedde Online - FDC egenda mu kafubo ku bya Bobi Wine ne banne.\nFDC egenda mu kafubo ku bya Bobi Wine ne banne.\nRacheal Ruto asabidde abavubuka emirembe...\nEkibiina ekigatta bannaddiini kivuddeyo ku...\nFDC etegeezezza nti egenda kutuula n’ebibiina by’oludda oluvuganya okutema empenda z’okwongera okussa ku gavumenti ‘’akazito’’ okulaba ng’eta Bobi Wine n’abantu abalalala abasoba mu 30 abakwatiddwa olw’obuvuyo obwabadde mu kulonda kw’ekibuga Arua.\nMu ngeri FDC esomoozezza Pulezidenti Museveni okukiriza bannamawulire okulaga embeera Bobi Wine gy’alimu bw’aba akakasa nti ali bulungi kiyambe okukkakkanya emitima gy’abawagizi be egyewanise olw’ebigambibwa nti ali bubi\nPulezidenti wa FDC Patrick Amuriat n’omwogezi w’abakazi ba FDC Sarah Eperu bino baabitegeezezza mu lukung’ana lwa bannamawulire e Najjanankumbi olwogedde ku mbeera eriwo mu ggwanga.\nNe bagamba nti ebyatuuse ku bannaabwe abasiddwa mu nkomyo tebigenda kubayiggula ttama era bagenda kugenda maaso n’okulaba nga basindikiriza gavumenti bagiggye mu buyinza.Bakunze bammemba ba FDC okubaako kye bawa abasibe abasiddwa mu makkomera olw’obuvuyo bw’e Arua okugeza nga babaduukirira mu by’okulya, ssabbuuni n’ebintu ebirala.\nBannabyabufuzi b’oludda oluvuganya abawerako okwabadde omumyuka w’omwogezi w’ekibiina kya FDC Paul Mwiru, eyawangudde ekifo ky’obubaka bwa Arua Kasiano Wadri, omubaka w’ekibuga Ntungamo Gerald Karuhanga ne bannabyabufuzi abalala bali mu nkomyo ku misango egitali gimu egyekuusa ku kulya mu nsi olukwe oluvannyuma lw’obuvuyo obwadde mu kulonda kw’e Aru wiiki ewedde.\nBasabye Pulezidenti Museveni yekube mu kifuba ate bannabyabufuzi bango.Ku ky’okuzza Kasiano Wadri eyesimbyewo ku lulwe mu FDC, Amuriat yagambye nti wa ddembe okudda bw’aba ayagala kuba ekibiina tekimulinaako kakuku konna. Yagambye nti baawagidde Bruce Musema olw’okuba ye yali yesimbyewo ku lw’ekibiina kyokka okuva lw’atayiseemu tebasobola kugobaganya Wadri bw’aba akirizza okudda.


Bukedde Online - Kyabazinga atenderezza Mwiri\nKyabazinga atenderezza Mwiri\nEnteekateeka z'okuziika Bajagaali ziwedde\nOmuliro gusaanyizzaawo leediyo e Jinja\nKyabazinga yategeezeza nti Obwakyabazinga bwa Busoga bugabira abayizi bbasale naddala abo abagezi nga tebalina ssente zibongerayo kusoma ne basobola okusomera mu masomero ag’enjawulo agali mu Busoga.\nKatuukiro wa Busoga Dr. Joseph Muvawala (ku kkono) ng’akwasa Kyabazinga wa Busoga William Gabula Nadiope IV (wakati) ekirabo ky’ekifaananyi kye ekyamuweereddwa aba MOBA bwe yabadde ku mukolo gwabwe ku ssomero lya Mwiri ku Lwomukaaga.\nBya DONALD KIRYA\nKYABAZINGA wa Busoga, William Gabula Nadiope IV akunze Abasoga naddala abaasomerako ku Busoga College Mwiri okunyiikira okusomesa abaana baabwe basobole okufuuka abakulembeze ab’obuvunaanyizibwa mu Busoga ne mu ggwanga lyonna.\nBino Kyabazinga yabyogeredde ku mukolo ogw’abaasomerako ku Busoga College Mwiri ogwatuumiddwa Mwiri Home Coming ogwategekeddwa ekibiina kyabwe kye beegattiramu ekya Mwiri Old Boys Association (MOBA).\nKyabazinga yawadde abeetabye ku mukolo ekyokulabirako nti bangi abasomedde mu ssomero lino ne bafuuka ab’obuvunaanyizibwa n’abakulembeze mu ggwanga,\nng’eyaliko Pulezidenti omugenzi Milton Obote, abamyuka ba Pulezidenti w’eggwanga babiri, ba Sipiika b’olukiiko lw’eggwanga, Kyabazinga kennyini, Bassaabalamuzi babiri n’abalamuzi ba kkooti ensukkulumu abawera.\nYakunze abantu be okwongera amaanyi mu kulima emmere n’okusimba emiti\nokusobola okukuuma obutonde.\nKatuukiro wa Busoga, Dr. Joseph Muvawala yasabye Kyabazinga akkirizze olukiiko\nolufuga essomero lya Busoga College Mwiri luweeyo ekibira kya Mwiri Forest mu\nmikono gy’abaasomerako e Mwiri bongere okukirimamu emiti egiwera.\nN’agamba nti abantu abaazimba amayumba ageetoolodde olusozi essomero kwe lisangibwa balaajana nti enkuba bwetonnya, mukoka aggweera mu nju zaabwe.\nSsentebe w’ekibiina ky’abaasomerako e Mwiri Patrick Ibembe, yategeezezza\nnti abaasomerako e Mwiri bangi bafuddeyo okuddaabiriza ebisulo bye baasulangamu.\nYakoowoodde n’abalala gye bali okuvaayo bayambe mu kutuukiriza Pulogulaamu z’ekibiina kyabwe ez’okukulaakulanya essomero lyabwe.\nAbaagala ebifo mu DP baabano\nOkulonda kwâ€™aba NRM kwabaddemu emivuyo\nSsematimba alidde e Lubaga


Etteeka lya NSSF 2021 liyisiddwa, abakozi bazzeemu essuubi – CBS FM\nEtteeka lya NSSF 2021 liyisiddwa, abakozi bazzeemu essuubi\nKaada ya NSSF eweebwa abakozi abaterekayo nga bwefaanana, ku ludda olulala waliyo ennamba n’erinnya ly’omukozi\nParliament eyisizza ebbago ly’etteeka erirungamya ekittavu kyabakozi erya NSSF 2021\nMu bbago eriyisiddwa, abakozi abaterese mu kittavu kino okumala emyaka 10 nga bawezeza emyaka 45 bakufuna ku nsimbi zabwe ebitundu 20%.\nMinistry y’ekikula kyabantu yegenda okuvunanyizibwa ku kittavu kino wabula ebikwatagana ku by’ensimbi n’okusiga ensimbi ministry yeby’ensimbi yebivunaanyizibwako.\nAbakozesa abagaana okuweereza ensimbi z’abakozi mu NSSF bakukubibwa engasi yabitundu 20% ku nsimbi ezo ezinaaba zikunganyiziddwa okuva mu bakozi wabula nebagaana okuzitwala mu kittavu kya NSSF.\nAbakozi abaliko obulemu abawezeza emyaka 40 nga baterese mu kittavu kino okumala emyaka 10 bbo bakkiriziddwa okufuna ku nsimbi zabwe ebitundu 50%.\nMinister wekikula kyabantu awereddwa obuvunanyizibwa okulabirira ekittavu kino.\nOmukago ogutaba ebibiina byabakozi mu ggwanga ogwa National Organization of Trade Union NOTU gusabye NSSF, okutandiikirawo okunoonya ensimbi ezigenda okuweebwa abakozi abatereka mu kittavu kino abagwa mu biti by’abantu abagenda okutandika okunonayo ku nsimbi zabwe kireme kubakandaaliriza.\nSsentebe w’omukago gwa NOTU Usher Wilson Owere agambye nti balina essuubi nti singa omukulembeze weggwanga assa omukono ku tteeka lino, abakozi bangi bagenda kuganyulwa mu nsimbi zabwe, nti kubanga bangi ku bbo baali baayimirizibwa ku mirimu okuva omuggalo gwa covid 19 bwegwatandika mu mwaka gwa 2020.\nParliament egobye ennongosereza yomubaka munnaFDC owa Budadiri west abadde ayagala nti ensimbi mu kittavu kino ezibuliddwaako bannanyini zo abazinona nti zitwalibwe mu kittavu ky’eggwanga oluvanyuma lw’omwaka gumu nga ziterekeddwa.\nMinister w’ekikula kyabantu awereddwa ebbanga lya nnaku 60 ng’omukulembeze weggwanga amaze okuteeka omukono ku bbago lino , okufulumya ennambika enagobererwa abakozi okutandika okufunamu ensimbi zabwe ebitundu 20%.\nOluvanyuma lwa palament okuyisa etteeka, omukulembeze weggwanga ssemateeka amuwa ennaku 30 gwemwezi gumu okussa omukono ku tteeka eriba limuweereddwa, era zennaku zezimu mwalina okuddizaayo ebbago mu palament singa agaana okulisaako omukono.


Bukedde Online - Omukazi yankyusa embeera\nNdisaba akwasiddwa ofiisi\nAbaalondeddwa ku bubaka mu Mubende balaze bye basookerako\nSsentebe afunira mu nsako\nOmusaala ogulindiridde aba LC5 ne bakkansala\nOmukazi yankyusa embeera\nKassim Buyondo Maneja wa Express ow'ebikopo n'effujjo\nAlumiriza omuyimbi Jovan Luzinda okumuzaal...\nBy Gonzaga Bbosa\nAdded 14th October 2020\nBWE nali nvubuka, nalabanga abaagalana nga mbeegombesa okutuusa lwe nafuna omuntu wange gwe neesiimidde.\nNze Kenneth Mutagubya, mbeera Kibuye mu Kampala.\nMu 2012 nali nkolera mu katale ka Owino gye nasisinkana mwana muwala eyanyirira okuzaama. Olwamukubako eriiso omutima ne gumusiima era ne ntandikirawo okumusuula obugambo. Omuwala ono naye yali akolera mu katale ke kamu.\nNnamwesibako nga njagala muwase mangu baleme kumunsooka kubanga nnali mulabyemu essuubi. Mu wiiki nga bbiri nali mmaze okumuwangula era okukkakkana ng'ali waka antokoseza ttooke.\nTwatambuza bulungi omukwano gwaffe wadde era obulamu tebubulamu bisoomooza. Nze kye nasooka okuzuula ku mukwano nti temusobola kuwangaala nga mwenna mwewulira eryanyi wabula walina okubeerawo omukwatampola oba omukkakkamu. Mu bbanga ery'emyaka omunaana lye naakamala naye, tanobangako newankubadde oluusi wabeerawo obutakkaanya ku nsonga ezimu naye tubugonjoola.\nEbimu ku bye nsinze okwenyumiriza mu mukyala wange yakyusa embeera zange okuva lwe nnamufuna ate yampa n'ekitiibwa kya taata era nga wenjogerera tulina abaana babiri. Okumanya mukyala wange akyusizza ebintu, nze eyali yeeyoleza n'okufumba ebyo byonna yabinneerabiza.\nAbakyala abasinga kasita akulaba nga enfuna yo si nnungi nga beecanga oba nga beekwasa obusongasonga ne banoba naye owange wadde embeera si ya ssente nnyingi naye akyaliwo.\nNkubiriza abavubuka nga tebannawasa okusooka okweteekateeka obulungi bafunewo ku ssente ne bwe zitaba nnyingi naye nga zisobola okubabeezaawo kubanga tewali mukwano guyinza kuwangaala nga temuli ssente kubanga n'omukazi bayinza okumukubbako\nEbyapa bya bbanka ezaggalwa bimuyisizza ku poliisi\nBabbye buwumbi mu nkola ya Mobile Money\nAba FDC bali mukusoberwa\nWeasel agugulana n'aba famire ya Moze Radio ku bintu bye yaleka\nAmabugo ga Moze gabbibwa -Famire\nWeasel avumye kitaawe lwa byabugagga bwe ne Moze\nBya JOANITA NAKATTE ...\nAbaalondeddwa ku bubaka mu ...\nABAAWANGUDDE ebifo by’ababaka ba palamenti ku kaadi ya NRM mu konsitityuwensi ez’enjawulo mu Disitulikiti y’e Mubende...\nEyali Sipiika wa Jinja munisipaali oluvannyuma eyafuulibwa City, Moses Bizitu yategeezezza nti bassentebe ba disitulikiti...\nOmusaala ogulindiridde aba ...\nBya MARGARET ZALWANGO OKULONDA kwa bassentebe ba Disitulikiti, bammeeya b'ebibuga (cities) ne bakkansala b'oku...\nEkkanisa ne bwekwata omulir...\nOmulabirizi w'e Namirembe, Rt. Rev. Wilberforce Kityo Luwalira agumizza Abakristaayo nti wadde sitaani asiikudde...


Bukedde Online - Eyabaddewo ng’omujaasi atta abantu 7 mu baalakisi e Makindye n'omwogezi w'Amagye battottodde\nEyabaddewo ng’omujaasi atta abantu 7 mu baalakisi e Makindye n'omwogezi w'Amagye battottodde\nLutaaya ne Mukyala we baasimattuse okuttibwa...\nEyayokya mukazi we asidi e Lugazi bamukwatidde...\nAbajaasi ku ‘yunipooti’ mwe baakuhhanyirizza emirambo.\nOMU ku batuuze abakolera okumpi n’enkambi y’amagye (baalakisi) y’e Makindye agambye nti y’aludde okufuna ensisi ng’eyamugwiridde ku Lwokuna ng’omujaasi wa miritale asasira abantu amasasi n’atta munaana.\nKu Lwokuna, Sgt. Isaac Obua, akola mu ddwaaliro lya baalakisi y’e Makindye, yeesuddemu akambaayaaya n’akwata emmundu AK 47 ng’eriko magaziini ssatu, n’asasira amasasi mu bbanga ne ku nnyama okukkakkana ng’asse abantu musanvu naye oluvannyuma ne bamutta.\nOmutuuze (amannya gasirikiddwa) agamba nti amasasi gaawandagadde ng’enkuba mu nkambi eno, abajaasi omuli n’abanene ne bagwa kkava, abantu ba bulijjo ne babuna emiwabo n’abamu ne beggalira mu mayumba. Yabittottoledde bwati Bukedde; Ku ssaawa nga 10:00 ez’olweggulo, nawulidde amasasi nga gavugira mu baalakisi y’amagye e Makindye, kwe kusembera ndabe ekibaddewo.\nNagenze okutuukawo nga ndaba abajaasi munda mu baalakisi balya kkava nga n’abantu abaliraanyeewo baggalawo amaduuka n’okwekweka. Nabuuzizza omuvubuka omu mu ssaluuni ekibaddewo n’anziramu nti, “Ggwe tolaba masasi ganyooka mu bbanga?” Olwo amasasi gaabadde gafuluma mu muzikiti oguli mu baalakisi kyokka ne gasiriikiriramu.\nOluvannyuma lw’eddakiika nga 30, amasasi gazzeemu ne gayiika ng’enkuba. Nze n’abantu abalala abaabadde bakuhhanye, twalabye mu baalakisi ng’abakazi bakuba emiranga sso ng’abasajja nga n’abamu bajaasi, baabadde beeyambulamu yunifoomu (kombati eya waggulu) ne basigala mu mpale zokka ne T-Shirt ze bambalira munda.\nWano abamu ku ‘banene’ bamayinja nabalabye nga bagwa kkava n’oluvannyuma ne batandika okukuba amasimu ag’okumukumu ku ‘leediyo kkoolo’. Ku ssaawa nga 11:00, waliwo kabangali enjeru ey’amagye, eyabaddeko abajaasi babiri eyafulumye baalakisi ng’abaserikale bakutte emmundu ng’abali ku bwerinde, n’esibira ku ggeeti y’omu mbiriizi za baalakisi. Baatandikiddewo okugoba abantu abaabadde mu bukuukuulu era bonna ne beesega.\nAmasasi gaakomye ku ssaawa nga 11:30 ne wajjawo akasiriikiriro mu kitundu. Wano bakira miranga na biwoobe byokka by’ebiwulirwa mu baalakisi. Oluvannyuma kabangali za poliisi bbiri zazze ne ziyingira mu balakisi.\nZaabadde zikubyeko abaserikale ba poliisi ne zimalamu akaseera ate ku ssaawa nga 12:30, kabangali endala eya poliisi yayingidde balakisi. Ku ggeeti ya baalakisi kwabaddeko abaserikale ba miritale era buli mupoliisi yasoose kwazibwa nga tannayingira.\nMu nkambi, mwabaddemu boofiisa nga 30 abaabadde mu kafubo era wano abaamawulire baabadde batuuse ku ggeeti ennene kyokka abajaasi ne babagaana okuyingira kwe baatadde okubalagira beeyongereyo mu buwanvu bwa mmita nga 20.\nOluvannyuma lw’eddakiika nga 30, abaamawulire bazzeeyo ku ggeeti ennene abajaasi abagikuuma ne babalagira balindeko, bamale okwogera ne bakama baabwe. Mu kabanga katono, abamu ku baamawulire bakkiriziddwa okuyingira ate abamu ne bagaanibwa.\nKu ssaawa nga 2:00 ez’ekiro, abaamawulire bonna bakkiriziddwa okuyingira wabula ne bagaanibwa okukuba ebifaananyi by’omunda mu balakisi wadde okwogera n’omuserikale yenna.\nWano baabadde kumpi n’akayumba ka yunipooti omwabadde mukuh− haanyiziddwa emirambo era baggyiddwaawo ne babakkiriza wansi okuliraana ofiisi z’abakulu. Waliwo bannamawulire abaasangiddwa nga bakubye ebifaananyi, Capt. Edward Birungi (omwogezi wa Miritale Poliisi) kwe kulagira bannamawulire bonna bafulume baalakisi era ye n’abajaasi abalala basatu baabawerekedde okutuuka ebweru wa ggeeti ne balagira abagikuuma babagobewo.\nKu ssaawa nga 4:00, ambyulensi y’amagye yafulumye ng’erimu emirambo. Yabadde ewerekerwako kabangali ya poliisi n’eyolekera olw’e Kampala. AMAGYE KYE GAGAMBA Omwogezi wa Miritale Poliisi, Capt. Birungi yagambye nti Obua abadde mukugu mu by’obujjanjabi naye abadde n’obutakkaanya mu famire ye era abanene mu magye bagezezzaako enfunda eziwera okutuula naye babumalewo ne bigaana.\nYagasseeko nti ku Lwokuna, Obua yanywedde omwenge n’enjaga ebyamukyusizza obwongo n’akwata emmundu ne magaziini ssatu n’atandika okukuba amasasi mu bbanga na buli muntu amusala mu maaso. Be yasse kwabaddeko omujaasi omukazi, Pte. Monica Adongo, Fatumah Juma, Susan Adeke, Wineza Bella, n’abaana basatu okuli ne Pamella Nanfunda ow’emyezi esatu, Sandra Nalumaga n’omulala ataategeerekese mannya.\nCapt. Birungi agamba nti mu kiseera bino we byabeereddewo, baasobeddwa ne babulwa eky’okukolera Obua nga baabadde baagalabamukube essasi erimulumya bamuggyeko emmundu kyokka ne bigaana nga balaba ataamuuse atandise kwolekeza bajaasi banne masasi.\nKino kye kyabaggye mu mbeera ne basalawo naye bamukube amasasi agaamusse olw’okutaasa abalala. Bwe yabuuziddwa oba Obua y’omu ku bajaasi abataano abaakwatibwa mu nkambi e Bombo nga beenyigidde mu mivuyo gy’emmundu, Capt. Birungi yazzeemu nti, “Ebyo si bituufu”. Yagambye nti ebyokwerinda munda n’ebweru wa baalakisi babyongeddemu amaanyi okulaba ng’abantu bakola emirimu gyabwe awatali kutya. Ye omwogezi w’eggye lya UPDF, Lt. Col. Paddy Ankunda, yagambye nti bino we byabeereddewo, balooya ba UPDF baabadde bategeka kuggula misango ku Col. Dan Opito olw’okwenyigira mu bikolwa ebitabangula eggwanga. Yagasseeko nti abantu bonna be bazze bakwata omuli ne Opito baalina olukwe lw’okutandika okulumba enka\nBobi Wine afunye ddiiru e Turkey\nNadduli Kibaale yeegaanyi eby’okutunda ettaka lya muganda we


Ebikolwa - Wikipedia\nMu Luganda ekiokolwa kye kigambo ekiraga omukozi ky’aba kola mu mboozi. Mu ngeri endala ekikolwa y'entabiro y'emboozi; kye kigambo emboozi eyo kw'etabira. Abamu kye bava ekikolwa bakiyita Nnantabira.\nEbikolwa birimu ebiti ebikulu bibiri:\n1 Ebikolwa ebyemala\n2 Ebikolwa ebiteemala\nEbikolwa ebyemala[kyusa | edit source]\nBino tubiyita ebyemala olw’ensonga nti bisobola okuyimirirawo ku lwabyo byokka butengerera ne biwa amakulu. Ebikolwa bino ebyemala era tubyawulamu ebiti bibiri era nga bye bino:\na)\tEbikolwa ebiteetaaga ekikolebwako bye bino nga; okwebaka, okutunula, okuseka, okufa, n’ebirala.\nOmuntu bw'akola sentensi omuli ebikolwa ebyo n'ebirala ebifaanana waggulu, amakulu gatereekeka bulungi. Mu ngeri eyo obeera teweetaaga kweongerako kigambo kyonna. Okugeza, omuntu bw'agamba nti, Anna yeebase, toyinza kubuuza nti, yeebase ki?\nWeetegereze: Mu mboozi ezo waggulu okuggyako ng’awuliriza oba omulabi ayagala kumanya ensonga lwaki ekikolwa kikolebwa olwo ayinza okubuuza.\nb) Ate waliwo ebikolwa ebyemala wabula nga byetaaga ekikolebwako mu mboozi. Okugeza:\nOmwana akuba omupiira.\nMaama asusa ebinyeebwa.\nOmulenzi aleese ekitabo.\nOmubbi abbye ettooke\nMu mboozi esooka omwana yakola ekikolwa “eky’okukuba”, ng’ekikolwa kino akikola ku “mupiira“.\nErinnya erikolebwako (omupiira) lye liyamba ekikolwa ekikolebwa mu mboozi eyo waggulu okumalawo okwebuuza okwandibaddewo singa omuntu agyogera/awandiise emboozi eyo abeera nga talitaddeeko. Ne mu mboozi endala bwe kityo bwe kiri.\nOmwana akuba (akuba ki?).\nWeetegereze: Bulijjo singa emboozi ebaamu ekikolwa nga kyemala naye nga kyetaaga ekikolebwako, nakasigirwa enkozi mu mboozi ebeera a-.\nEbikolwa ebiteemala[kyusa | edit source]\nMuno mulimu ebikolwa nga: -va -ja -beera -sooka -lyoka n'ebirala Bino tubiyita ebiteemala kubanga tebisobola kuyimirirawo butereevu ku lwabyo mu mboozi ne biwa amakulu.\nWeetegereze: Ebikolwa bino okuwa amakulu tubiyunga ku nakasigirwa enkozi, tuyinza okweyambisa embu z’amannya oba tuyinza okweyambisa nakasigirwa ez’obuntu eziteemala.\nEby’okulabirako Namukasa alya muwogo.\nAkayingo ako a-' tukayita nakasigirwa enkozi.\nNewankubadde nga tugamba nti ebikolwa bya mirundi ebiri; ebyemala n’ebiteemala, naye tulinayo ebikolwa ebiyitibwa ebikolwa ebiyambi. Ebikolwa ebiyambi omulimu gw’abyo kuyamba ku bikolwa ebirala ebiba biri mu sentensi eyo eba ewandiikiddwa. Ebikolwa bino ebiyambi biyinza okukozesebwa nga bisukka mu kimu mu sentensi. Ebimu ku byo bye bino:\nEbikolwa ebyo tuubirabira mu mboozi nga zino wammanga:\nOmwana atera okuzuukuka ekiro.\nTuva kukima mazzi kuluzzi.\nBaakanda kulinda nga buteerere.\nOmukyala asooka kulima mu lusukuwe.\nBakira tulinda nga ye yakyaludde dda.\nOmyizi afa gawandiika.\nEbiseera ebisinga ekikolwa ekiyambi kitera nnyo okuddirira ekikolwa ekyo kye kiyamba mu mboozi.\nEbimu ku bikolwa ebiyambi oluusi biyinza okweyambisibwa ng’ebikolwa ebyemala ku lwabyo mu mboozi.\nMaama ava mu katale.\nOmuyizi oyo y’asooka buli lunaku.\nMusoke abeera Kampala.\nA Luganda Grammar by E. O. Ashton, E. M. K. Mulira, E. G. M. Ndawula, A. N. Tucker\nBino bigyidwa ku "https://lg.wikipedia.org/w/index.php?title=Ebikolwa&oldid=22387"\nLuno olupapula lwasemba okukyusibwamu ku 10:23, 4 Gwakusatu 2017.


Bukedde Online - Bawanjagidde KCCA lwa kasasiro wa nseenene\nLaba akayisanyo akabaddewo mu kibuga ng'abasaabaza batindigga olugendo okutuuka mu USAFI\nBannamawulire baagala kusisinkana sipiika ...\nAbakulembeze n'abatuuze ba Kimwanyi Zooni mu Katanga e Wandegeya bawanjagidde KCCA ebataase ku kasasiro alimu ebyoya by’enseenene kubanga enkuba bw’ebitonnyamu ekivundu kibuutikira ekyalo.\nThomas Bagonza (ku ddyo) ssentebe wa Kimwanyi.\nABAKULEMBEZE n'abatuuze ba Kimwanyi Zooni mu Katanga e Wandegeya mu Munisipaali y'e Kawempe bawanjagidde KCCA ebataase ku kasasiro alimu ebyoya by'enseenene kubanga enkuba bw'ebitonnyamu ekivundu kibuutikira ekyalo.\nSsentebe wa L.C.1 Thomas Bagonza yagambye nti sizoni y'ensenene bw'etuuka abatuuze abasinga okuzikongola bagufuula mulimu okusobola okuzifunamu era tebasobola kuziwera mu kyalo n'asaba KCCA ebaweereze emmotoka ezitwala ebyoya waakiri emirundi ebiri mu wiiki.\nBagonza alaze obweraliikirivu nti singa KCCA erwawo okubagyamu kasasiro alimu ebyoya by'ensenene, abatuuze boolekedde okulwala endwadde nga kolera eziva ku bucaafu.\n"Ensenene bwe ziyingira mu Kampala abatuuze baffe bava ku mirimu gw'okususa kawo n'ebijanjaalo ne badda mu kukongola ensenene kubanga ab'ensenene babasasula ssente eziwerako. Ebyoya bwe byegattamu enkuba etonnya ennaku zino biyinza okulwaza abatuuze" Bagonza bwe yategeezezza ku Lwokuna.\nBagonza yagambye nti basazeewo okuteekawo bulungibwansi ow'obuwaze buli Lwamukaaga olusembayo mu mwezi nga buli mutuuze alina okuggala bizinensi gy'akola n'amwenyigiramu nga bataddewo n'enkolo endala gye batuumye ‘longoosa wookolera'.\nTown Clerk eyabuza obukadde 2,000 aggyiddwako paasipooti\nSeya alagiddwa aggye envumbo ku sente za KCC\nAbabaka babuuliriza ku mivuyo mu KCC


Bukedde Online - â€˜Mulindeko okusasula Mmengoâ€™\nAba Park Yard bakubaganye ku kkooti ngâ€™o...\nAdded 6th August 2009\nBino bibadde mu kakiiko ka Palamenti akâ€™ebyokwerinda akakulirwa Matthias Kasamba (Kakuuto) abâ€™ekitongole kyâ€™abasibe bwe baabaddeÂ basisinkanye ababakaÂ okuwa embalirira yaabwe eyâ€™omwaka 2009/10.\nAbabaka baasoose kukukkuluma ku bungi bwâ€™ensimbi Mmengo zâ€™ebanja Gavumenti neÂ\nAbabaka baasoose kukukkuluma ku bungi bwâ€™ensimbi Mmengo zâ€™ebanja Gavumenti neÂ bagamba nti kirabika basaba ssente nnyingi nnyo okupangisa Gavumenti ettaka lino.\nâ€œJjuuzi nnabadde mpuliriza leediyo ne bagamba nti ensimbi za Gavumenti ya Buganda ezisinga ziva mu kupangisa Gavume-nti ttaka era nga eryâ€™e Kigo lyâ€™erisinga okubawa ssente, Gavumenti esaanye ezuukuke egule eryayo,â€ omubaka Bambare Bihande (Kasese) bwe yagambye.\nAbabaka era baakunyizza abâ€™ekitongole bannyonyole ekivaako ensimbi ezo okutuuka ku bungi obwo kuba ne Mmengo yasuubiza okukuba Gavumenti mu mbuga lwa butasasula.\nKyokka kamisona wâ€™ekitongole kino, Johnson Byabasaija yategeezezza akakiiko nti ettaka lye baagala okuzzaako ekkomera omugenda okudda abasibe bâ€™e Kigo baamala okulifuna naye tebannafuna ssente zirisasula.\nAbabaka bagambye nti ensonga yâ€™okuva e Kigo erina okukolebwako mu bwangu oba si kyo abasibe babagabe mu makomera amalala.\nByabasaija yategeezezza nti e Kigo bakuumirayo basibe abazza emisango gya nnaggomola ngâ€™amakomera amalala tegasobola kubatwala ate nâ€™omujjuzo mungi naddala e Luzira.\nEttaka kwe bateesa okuzza ekkomera lino liweza yiika 425 nga liri Ssisa mu Ggombolola yâ€™e Katabi mu Wakiso wabula beetaaga obuwumbi bubiri okuligula.\nAbabaka baagambye nti ku ze baabadde bategeka okusasula Mmengo basooke baggyeko ezigula ettaka olwo amabanja bagasasule mpolampola.\nAbadde asaddaaka omwana\nAbatigomya Busia poliisi ebakutte\nAkulira poliisi y'e Bulenga bamuyimirizza ku mulimu\nKitaawe wa Kirumira agobye abaserikale ewuwe


Bukedde Online - Olubuto si lwange\nMwongere ebikwekweto ku bavuga nga batamidde\nAdded 13th December 2010\nEkyama kino kati mmaze nakyo emyezi mukaaga naye ngâ€™enze okulaba nga mpulira nfa. Mukyala wange mmwagala nnyo naye kino kinzitooweredde! Nkolera Sudan ate omukyala abeera mu Uganda. Ssenga mpa ku buyambi.\nOLI mutuufu kuba kino kizitowa! Okoze bulungi okukyogerako kubanga okusigala nâ€™\nOLI mutuufu kuba kino kizitowa! Okoze bulungi okukyogerako kubanga okusigala nâ€™obuzito buno kisobola okukuviiramu obulwadde. Okusookera ddala, nsuubira nti ebbanga lye mumalaÂ nga temuli wamu lye lyavaako obuzibu. Omanyi abakyala abamu tebasobola kugumiikiriza na kwesonyiwa bikemo bye basanga ngâ€™abaami baabwe tebaliiwo era bagenda okwekanga nga bafunye embuto ze bateetegekedde. Ate abamu guba muze nga benzi. Kale omukazi omwenzi bba ne bwâ€™aba nga waali era ngâ€™amuwa buli kye yeetaaga era asobola okuzaala omwana ebbali. ekyâ€™okuba ngâ€™okolera wala tosaanye okyekwase nnyo. Kyandibadde kya magezi nâ€™oyogera ne mukyala wo ku nsonga eno. Naye okwogera naye olina okuba nga tolina busungu kubanga oyinza okumukolako obulabe. Ogambye mukyala wo okyamwagala naye ekyâ€™omwana ono okikola otya? Bwâ€™oba osonyiwa era ne weerabira kikole oluvannyuma muteese naye ku ngeri gye mugenda okukuzaamu omwana ono atali wuwo. Bwâ€™oba tosobola kumusonyiwa wadde okwerabira era ngâ€™osuubira nti obwagazi gyâ€™ali busobola okukendeera, kya magezi omwesonyiwe era kikole mpola mu magezi oba muteese ku kwawukana naye. Ekirala mukyala wo ayinza okuba nga takyalina mukwano gyâ€™oli ngâ€™ayagala oyo eyamufunyisa olubuto.Â Â Â\nNnina omusajja gwe njagala era tumaze ffembi emyezi etaano. Ekizibu kye nsanze mu bbanga lino, annemeddeko nti ayagala kumpasa. Nkyakigaanyi kuba ndowooza nti sinnamumanya nnyo naye antiisatiisa nti bwe simufumbirwa kati agenda kunkyawa. Sinnaba kwegatta naye kuba tetunnaba kwekebeza musaayi naye nneebuuza lwaki ali mu bwangu nnyo?\nMwana wange oli mutuufu okusooka okugaana obufumbo buno nâ€™okwagala okwekebeza omusaayi. Ennaku zino abantu bangi bayingiraÂ mu bufumbo nga tebeetegerezza bulungi muntu gwâ€™agenda naye ekireetera obufumbo bwabwe obutawangaala.Â Omusajja ono ayinza okuba ngâ€™alina ensonga gyâ€™akweka nga tayagala mulwewo kuba oyinza okugimanya. Abamu bakola kino nga balwadde nâ€™ayagala akuwase mangu ogende okumanya nga tokyayinza kuva mu bufumbo buno. Bwâ€™aba nga ddala akwagala tasobola kukuleka era bwâ€™akikola manya nti abadde alina ekikyamu kyâ€™akweka.\nWaliwo omusajja gwe njagala ate naye anjagala naye olumu ansobera. Bwe tuba naye omuntu omulala nâ€™ankubira essimu ngâ€™ayomba. Ate naye bwâ€™ankubira nga nnina gwe njogera naye ku ssimu era nakyo kimutabula. Ssenga omusajja ono mmukolere ki?\nOmwami wo ngâ€™alina ebbuba lingi? Kano kabonero kabi kuba kalaga ntiÂ takwesiga. Ekirala lwaki alowooza nti yâ€™alina okukukubira essimu yekka? Alina okukimanya nti waliwo abantu abalala bâ€™olina okuwuliziganya nabo. Enkola eno nkyamu nnyo era terina kubeera mu mukwano. Buli lwâ€™olunda munno ngâ€™embuzi nga tomuwa kadde kwetaaya kiyinza okubazaalira emizeÂ ngâ€™obwenzi kuba yeetaasa asobole okufuna ku mirembe. Abasajja nâ€™abakazi abalina enkola eno obufumbo bwabwe tebutera kuwangaala kuba buli kiseera baba balowooza baganzi baabwe bali mu bwenzi. Yogera naye omusabe atandike okukwesiga nga ggwe bwâ€™okola.\nChris Evans bamubbyeeko omukazi


Bukedde Online - Ab'e Lusanja bamezze Kiconco mu kkooti\nEbyobugagga bya Muhangi bitabudde famire\nMukuume abaana mu luwummula - Ssekandi\nENDUULU esaanikidde kkooti enkulu e Nakasero ng'abatuuze b’e Lusanja abaagobwa ku ttaka bajaganya olw’obuwanguzi bwe batuuseeko oluvannyuma lw’omulamuzi okubazza ku ttaka kwe baagobwa.\nAbatuuze b’e Lusanja nga bajaganya oluvannyuma lw’omusango gwabwe okusalibwa.\nBeeyiye mu bungi ku kkooti okuwulira ensala y'omulamuzi John Eudes Keitirima era olwabategeezezza nti Kiconco yabagoba mu bukyamu ku ttaka, tebaalinze birala baatandikiddewo okukuba enduulu nga bwe bagamba nti: leero Kiconco tukulina.\nBaakulembeddwaamu ssentebe w'e Lusanja, Fred Kanyike. Baagambye nti Kiconco alina okubaliyirira ssente ezisoba mu buwumbi 10 olw'ennyumba zaabwe n'ebintu bye yayonoona.\nKkooti okuddamu okuwulira omusango gw'e Lusanja kiddiridde Pulezidenti Museveni n'akakiiko akanoonyereza ku ttaka okuyingira mu nsonga z'ab'e Lusanja ate n'omulamuzi Esther Nasambu eyawa Kiconco ekiwandiiko n'awandiika nga yeetonda olw'okuwa Kiconco ekiragiro nga tasoose kutuuka ku ttaka.\nEnsobi ezaakolebwa mu musango gw'e Lusanja\nOmulamuzi Keitirima yagambye nti omulamuzi we Nabweru Nasambu eyaguwulira teyalina buyinza.\nYagambye nti okusinziira ku mateeka agafuga abalamuzi ba kkooti ento (Nasambu mw'agwa) tebakkirizibwa kuwulira musango gusussa bukadde 50 ate ettaka ly'e Lusanja Kiconco kwe yagoba abantu yategeeza nti lisussa mu bukadde 200.\nKiconco bwe yali aloopa omusango yaloopa abantu 17 bokka kyokka ekiragiro ekyamuweebwa okumenya amayumba, yakikozesa n'okumenya amayumba g'abantu 500 be yali taloopye mu kkooti.\nOmulamuzi Nasambu yalina okusooka okutuuka ku ttaka ky'ataakola. Abantu abaaloopebwa tebaafuna mukisa kwewozaako.\nOkusinziira ku bujulizi obuliwo Kiconco yategeeza nti ebiwandiiko ebibayita okwewozaako byaweebwa ssentebe waabwe Henry Sejjemba owa Ssekanyonyi zooni omulamuzi kye yagambye nti kikyamu buli muntu bandibadde bamukwasa ekiwandiiko ekikye mu buntu.\nOkusinziira ku bujulizi obuliwo era nga ne looya Luyimbazi Nalukoola awolereza ab'e Lusanja bwe yayanjizza, omulamuzi Keitirima yategeezezza nti ekiragiro omulamuzi Nasambu kye yawa Kiconco okugoba abantu kyali kikola ku ttaka lye Sekanyonyi - Mpererwe block 206 plot 671 so ssi ku ttaka lya Kyadondo Block 198 plot 55 e Lusanja.\nOmulamuzi Keitirima yagambye nti tasobola kulagira Kiconco kuliyirira bantu be yagoba ku ttaka wabula n'abawa amagezi nti bwe baba baagala bagende mu kkooti baggule ku Kiconco omusango nga babaliridde ebintu ebyayonoonebwa basabe kkooti abaliyirire.\nYalagidde abantu bonna abaagobwa ku ttaka baddeyo awatali muntu yenna abagobaganya.\nAbantu olwawulidde kino ne babuukira waggulu. Ssentebe Kanyike yagambye nti bagenda kutwala ne wannyondo Moses Kirunda mu kkooti kubanga yadde yali akolera ku kiragiro kya Kiconco, yakozesa amaanyi n'obusungu bungi.\nPulezidenti Museveni bwe yalambula ab'e Lusanja abantu baamuloopera nti Salim Saleh y'ali emabega wa Kiconco ekyamuwaliriza okumukubira essimu kyokka Saleh n'abyesammula.\nLusanja - Kasangati\nAb'e Lusanja baagobwa mu bukyamu - Gavt.\nKiconco awangudde ogw'e Lusanja\nAb'e Lusanja n'Abakristaayo b'omu Ndeeba tebakkiriziganyana kuliyirira bagagga


Abeebagazi b’Embalaasi Abana Be Baani?\nOMUTWE OGULI KUNGULU Abeebagazi b’Embalaasi Bakukwatako Batya?\nOMUTWE OGULI KUNGULU Abeebagazi b’Embalaasi Abana Be Baani?\nBAYIBULI EKYUSA OBULAMU BW'ABANTU Nnali Njagala Nnyo Omuzannyo gwa Baseball!\nKOPPA OKUKKIRIZA KWABWE “Oli Mukazi Alabika Obulungi Ennyo”\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cakchiquel (Central) Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nOmunaala gw'Omukuumi | Na. 3 2017\nEBIKWATAGANA N’EBIRI KUNGULU | ABEEBAGAZI B’EMBALAASI ABANA—ENGERI GYE BAKUKWATAKO\nAbeebagazi b’embalaasi abana bayinza okulabika ng’abatiisa, naye tosaanidde kubatya. Lwaki? Kubanga Bayibuli awamu n’ebintu ebiriwo mu nsi leero bituyamba okubategeera. Wadde nga bakiikirira ebizibu ebiriwo mu nsi, ojja kuganyulwa bw’onootegeera ebibakwatako. Naye ka tusooke tutegeere abeebagazi b’embalaasi abo abana.\nOYO ATUDDE KU MBALAASI ENJERU\nOkwolesebwa okwo kutandika bwe kuti: “Ne ndaba era laba! embalaasi enjeru; eyali agituddeko yalina omutego gw’akasaale; n’aweebwa engule, n’agenda ng’awangula asobole okumaliriza okuwangula kwe.”—Okubikkulirwa 6:2.\nOyo eyali atudde ku mbalaasi enjeru y’ani? Mu kitabo ky’Okubikkulirwa, ayitibwa “Kigambo kya Katonda.” (Okubikkulirwa 19:11-13) Ekitiibwa ekyo kyaweebwa Yesu Kristo, kubanga akola ng’omwogezi wa Katonda. (Yokaana 1:1, 14) Ate era Yesu ayitibwa “Kabaka wa bakabaka, era Mukama wa bakama.” Okugatta ku ekyo, ayitibwa “Mwesigwa era wa Mazima.” (Okubikkulirwa 19:11, 16) Yesu yaweebwa obuyinza okulwana olutalo, naye obuyinza bwe tabukozesa bubi.\nAni yawa Yesu obuyinza okulwana olutalo olwo? (Okubikkulirwa 6:2) Nnabbi Danyeri yafuna okwolesebwa mwe yalabira “omwana w’omuntu,” ng’ono ye Masiya oba Kristo, ng’aweebwa “obufuzi, n’ekitiibwa, n’obwakabaka.” Eyamuwa obuyinza obwo si mulala, wabula Yakuwa * Katonda “abaddewo okuva edda n’edda.” (Danyeri 7:13, 14) Mu Byawandiikibwa, langi enjeru ekiikirira obutuukirivu. N’olwekyo, embalaasi enjeru ekiikirira olutalo Omwana wa Katonda lw’alwana mu bwenkanya.—Okubikkulirwa 3:4; 7:9, 13, 14.\nAbeebagazi b’embalaasi abo baatandika ddi okutabaala? Weetegereze nti asooka, Yesu Kristo, yatuula ku mbalaasi oluvannyuma lw’okuweebwa engule. (Okubikkulirwa 6:2) Yesu yafuulibwa ddi Kabaka mu ggulu? Ekyo tekyaliwo nga yaakaddayo mu ggulu. Bayibuli eraga nti yalina okulindirira okumala ekiseera. (Abebbulaniya 10:12, 13) Yesu yabuulira abagoberezi be engeri gye banditegedde nti ekiseera ekyo kiweddeko era nti atandise okufuga mu ggulu. Yagamba nti bwe yanditandise okufuga, embeera ku nsi yandyonoonese nnyo. Wandibaddewo entalo, enjala, n’endwadde. (Matayo 24:3, 7; Lukka 21:10, 11) Ssematalo eyasooka bwe yatandika mu mwaka gwa 1914, kyeyoleka kaati nti ekiseera ekyo Bayibuli ky’eyita “ennaku ez’enkomerero” kyali kitandise.—2 Timoseewo 3:1-5.\nNaye lwaki embeera mu nsi yeeyongedde okwonooneka, ate nga Yesu yatandika okufuga mu 1914? Kubanga mu kiseera ekyo Yesu yatandika okufuga mu ggulu, so si ku nsi. Mu kiseera ekyo olutalo lwabalukawo mu ggulu, Yesu, nga ye Mikayiri, n’awangula Sitaani ne badayimooni be n’abasuula ku nsi. (Okubikkulirwa 12:7-9, 12) Sitaani alina obusungu bungi kubanga akimanyi nti asigazza akaseera katono. Mu kiseera ekitali kya wala, Katonda ajja kuzikiriza Sitaani. (Matayo 6:10) Kati ka tulabe engeri abeebagazi b’embalaasi abalala abasatu gye batuyambamu okukakasa nti ddala tuli mu “nnaku ez’enkomerero.” Obutafaananako omwebagazi w’embalaasi asooka akiikirira omuntu yennyini, abeebagazi b’embalasi abasatu abaddirira bakiikirira embeera enzibu ezizze zibaawo ku nsi.\nOYO ATUDDE KU MBALAASI EMMYUFU\n“Ne wavaayo embalaasi endala emmyufu; era oyo eyali agituddeko n’aweebwa obuyinza okuggyawo emirembe ku nsi abantu battiŋŋane; era yaweebwa n’ekitala ekinene.”—Okubikkulirwa 6:4.\nOmwebagazi w’embalaasi ono akiikirira entalo. Weetegereze nti aggyawo emirembe ku nsi yonna. Ssematalo eyasookera ddala mu byafaayo yabalukawo mu 1914. Oluvannyuma lw’emyaka mitono, waabalukawo ssematalo ow’okubiri, era abantu abaafiira mu ssematalo oyo baali bangi okusinga abaafiira mu ssematalo eyasooka. Kigambibwa nti abantu abasukka mu bukadde 100 be bafiiridde mu ntalo okuva mu 1914. Ate abantu abafuna ebisago eby’amaanyi nabo bangi ddala.\nEntalo zitadde zitya obulamu bw’abantu mu kabi mu kiseera kino? Kirabika nti kati abantu balina obusobozi bw’okusaanyaawo abantu bonna abali ku nsi. N’ebibiina ebyassibwawo okukuuma emirembe, gamba ng’Ekibiina ky’Amawanga Amagatte, tebisobodde kuziyiza mwebagazi w’embalaasi emmyufu.\nOYO ATUDDE KU MBALAASI ENZIRUGAVU\n“Ne ndaba era laba! embalaasi enzirugavu; era oyo eyali agituddeko yalina minzaani mu mukono gwe. Ne mpulira eddoboozi nga liringa eryogerera wakati w’ebiramu ebina nga ligamba nti: ‘Kilo emu ey’eŋŋaano ya ddinaali emu, ne kilo ssatu eza ssayiri za ddinaali emu; amafuta g’ezzeyituuni n’omwenge tobyonoona.’”—Okubikkulirwa 6:5, 6.\nOmwebagazi w’embalaasi eno akiikirira enjala. Mu kwolesebwa kuno tulaba nti emmere yandibadde ya bbula nnyo, ne kiba nti kilo emu ey’eŋŋaano egula ddinaali emu. Mu kyasa ekyasooka, omuntu yakoleranga ddinaali emu olunaku lulamba. (Matayo 20:2) Ssente ezo era zaali zisobola okugula kilo ssatu eza ssayiri, emmere eyali teyagalibwa nnyo ng’eŋŋaano. Kati teeberezaamu ng’amaka galimu abantu bangi. Bandisoboddenga batya okufuna emmere ebamala? Abantu baagambibwa n’okukekkereza ebintu bye baakozesanga bulijjo, gamba ng’amafuta g’ezzeyituuni n’omwenge.\nOkuva mu 1914, wabaddewo obukakafu bwonna obulaga nti omwebagazi w’embalaasi enzirugavu waali? Yee! Abantu obukadde nga 70 be baafa enjala mu kyasa eky’amakumi abiri. Lipoota y’ekitongole ekimu eraga nti “abantu obukadde 805—omuntu omu ku buli bantu mwenda abali ku nsi—baakoozimba olw’endya embi mu 2012-2014.” Ate lipoota endala eraga nti, “enjala etta abantu bangi buli mwaka okusinga abafa siriimu, omusujja gw’ensiri, n’akafuba, ng’obagasse wamu.” Wadde nga wabaddewo okufuba kwa maanyi okufunira abantu emmere ebamala, omwebagazi w’embalaasi enzirugavu akyeriisa enkuuli.\nOYO ATUDDE KU MBALAASI ENSIIWUUFU\n“Ne ndaba era laba! embalaasi ensiiwuufu; oyo eyali agituddeko yali ayitibwa Kufa. Era amagombe gaali gamuvaako emabega. Ne biweebwa obuyinza ku kitundu eky’okuna eky’ensi, okutta n’ekitala ekiwanvu, n’enjala, n’endwadde ez’amaanyi, era n’ensolo ez’omu nsiko.”—Okubikkulirwa 6:8.\nOmwebagazi w’embalaasi ey’okuna akiikirira okufa okuleetebwa endwadde ez’amaanyi n’ebintu ebirala. Amangu ddala nga ssematalo eyasooka yaakaggwa, waabalukawo obulwadde obw’omutawaana obuyitibwa Spanish flu. Obulwadde obwo bwakwata abantu ng’obukadde 500; kumpi omuntu omu ku buli bantu basatu abaaliwo mu kiseera ekyo!\nNg’oggyeeko obulwadde obwo, wabaddewo n’endwadde endala ez’amaanyi. Abakugu bagamba nti obulwadde bwa kawaali bwatta abantu bukadde na bukadde mu kyasa eky’amakumi abiri. N’okutuusa leero, abantu bangi bafa siriimu, akafuba, omusujja gw’ensiri, n’endwadde endala wadde nga wabaddewo okukulaakulana kwa maanyi mu by’obujjanjabi.\nWadde ng’abantu bangi bafa olw’entalo, enjala, endwadde, n’ebintu ebirala, amagombe tegakkuta.\nEBISEERA EBY’OMU MAASO BIJJA KUBA BIRUNGI\nEbiseera ebizibu bino bye tulimu binaatera okukoma. Kijjukire nti Yesu yatandika “okuwangula” mu 1914 bwe yasuula Sitaani ku nsi, naye mu kiseera ekyo Yesu teyamaliriza kuwangula kwe. (Okubikkulirwa 6:2; 12:9, 12) Mu kiseera ekitali kya wala, ku lutalo Amagedoni, Yesu ajja kuggyawo embeera embi eziriwo Sitaani ze yaleeta era azikirize abantu abakola ebintu ebibi. (Okubikkulirwa 20:1-3) Yesu tajja kukoma ku kuggyawo beebagazi b’embalaasi bali abasatu, naye era ajja kuggyawo n’ebizibu bye baleese. Ekyo anaakikola atya? Ka tulabe Bayibuli ky’egamba.\nMu kifo ky’entalo, wajja kubaawo emirembe mu nsi yonna. Bayibuli egamba nti Yakuwa Katonda ‘ajja kumalawo entalo mu nsi yonna. Ajja kumenya emitego gy’obusaale era amenyeemenye amafumu.’ (Zabbuli 46:9) Abantu abaagala emirembe “baliba basanyufu nnyo kubanga walibaawo emirembe mingi.”—Zabbuli 37:11.\nAbantu tebajja kulumwa njala kubanga “wanaabangawo emmere ey’empeke nnyingi mu nsi; eneeyitiriranga obungi ku ntikko z’ensozi.”—Zabbuli 72:16.\nYesu anaatera okuggyawo ebizibu abeebagazi b’embalaasi abalala abasatu bye baleeseewo\nAte era tewajja kubaawo ndwadde na kufa. Abantu bonna bajja kuba balamu bulungi. Bayibuli egamba nti Katonda “alisangula buli zziga mu maaso gaabwe era okufa tekulibaawo nate, newakubadde okukungubaga, newakubadde okukaaba, newakubadde obulumi.”—Okubikkulirwa 21:4.\nYesu bwe yali ku nsi, yalaga abantu ensi bw’eribeera nga y’agifuga. Yayigiriza abantu okuba ab’emirembe, yakola ebyamagero n’aliisa abantu nkumi na nkumi, yawonya abalwadde, era yazuukiza n’abafu.—Matayo 12:15; 14:19-21; 26:52; Yokaana 11:43, 44.\nAbajulirwa ba Yakuwa beetegefu okukulaga by’osaanidde okukola okusobola okubeerawo ku nsi ng’ebizibu byonna biweddewo. Basobola okukuyigiriza Bayibuli ku bwereere.\n^ lup. 7 Bayibuli eraga nti Yakuwa lye linnya lya Katonda.\nAbeebagazi b’Embalaasi Abana\nOkubikkulirwa 6:1, 2\nOyo agituddeko ye Yesu Kristo. Yatandika okufuga mu 1914 era anaatera okumaliriza okuwangula kwe, aggyewo okubonaabona kwonna.\nOkubikkulirwa 6:3, 4\nOyo atudde ku mbalaasi eno akiikirira entalo. Okuva mu 1914, abantu bangi nnyo bafiiridde mu ntalo.\nOkubikkulirwa 6:5, 6\nOyo atudde ku mbalaasi enzirugavu akiikirira enjala. Enjala esse abantu bukadde na bukadde.\nOkubikkulirwa 6:7, 8\nOyo atudde ku mbalaasi eno aleetera abantu okufa endwadde n’ebintu ebirala. Amagombe gamize abantu bangi.\nYiga ebikwata ku mawulire agava eri Katonda, Lwaki kikulu okussaayo omwoyo ku mawulire ago, n’ekyo ky’osaanidde okukola.\nNa. 3 2017 | Abeebagazi b’Embalaasi Abana—Engeri Gye Bakukwatako\nOMUNAALA GW'OMUKUUMI Na. 3 2017 | Abeebagazi b’Embalaasi Abana—Engeri Gye Bakukwatako\nOyo Aviirako Entalo n’Okubonaabona


Bazzukulu ba Ham Mukasa baagala kugenda ku ndaga Butonde, Babuusa buusa omu ku banaabwe obutaba wa Famire – Watchdog Uganda\nEmbuga ya Hamu Mukasa ate mu katono ye Nabeeta Nanteza gwe bagamba atali wa kika kyabwe\nWABALUSEEWO obutakkaanya wakati mu bazukulu b’eyali Sseekiboobo w’esazza lye Kyaggwe Ham Mukasa olwabatamanya ngamba ab’efunyiridde okutunda ettaka lye mbuga ya Jjajjabwe esangibwa mu kibuga Mukono.\nWetwogerera bino embuga eyali etudde ku takka eriweza yiika 70 n’omusobyo lyonna ly’atundwa abamu ku bantu abeyita abazukulu ba Ham Mukasa.\nEnyumba eno yabyaffayo era nga abantu bangi mwebakulidde nga kwosa ne ssaabasajja kabaka wa Buganda n’abwekityo kyamugaso obutagikiriza kusanawo.\nHam Mukasa Galabuzi omusika omukulu mu nyumba ya Ham agamba mweralikirivu nti enyumba ya Jjajjawe yandikwata ekkubo lye limu nga eya Kisingiri, Stanlas Mugwanya ne\nsir Appolo Kaggwa nti kubanga zonna zasanawo ate nga abantu abo gwe musingi Buganda kwe yazimbirwa.\nNga ojeeko okusanawo Kw’obutaka bwa Ham Mukasa e Nasuuti bano era banokoddeyo n’ebintu ebilala okuli etakka lya jajja wabwe elitundiddwa mu mankwetu nga balumiriza mwanyinabwe Betty Nanteza Nabeta okuba mu kobaane ly’okutunda okumalawo byonna.\nKumbuga eno kwe kuli agaali amakaage ga Sekiboobo Ham Mukasa agamanyiddwanga Lujjonjoza, ekijja, emmotoka ye eyekika kya rolls royce awamu ne nyumba eyittibwa ekiteteyi n’ebintu ebilala nga byona byolekedde okusanawo kye bagamba nti tebagenda kikikkiriza.\nGye buvuddeko ekifo kino kyatongozebwa ekitongole kyebyobulambuzi mu gwanga ekya Uganda Tourism board okuba eky’obulambuzi ne kkadiyizo Community museum.\nGalabuzi ne banne baalabude abo abeyita ab’enju ya Ham okulekelawo okusanyawo omukululo gwa Jajjaabwe Ham Mukasa era nawanjagira abakulu okuva mu Buganda okusitukilamu bajje batunule mu nsonga zino.\nEra yalabude abo bonna abaagula awamu naabo abagaala okugula ettaka okutudde embuga eno nti tewatundibwa kubanga kifo kya Nnono nti era anagulako ajja kuba aguze mpewo.\nAba Famire era baalaze nti munaabwe gwe balumiriza okutunda Nanteza Betty Nabeeta nti mwebolereze tabalinaako kakwate mu musaayi ngakino kibaviriddeko okusaba kkooti ebakkirize ono akeberebwe endaga butonde enkayana ziggwe.\nWabula Nanteza ayogerwako bwe yatuukiriddwa ku ssimu yagambye nti ensonga zino tayagala kuzoogerako kubanga ziri mu kkooti\nStop poking your nose in issues of the next Parliament! Minister Opendi attacks outgoing MP Nankabirwa for dictating whom to vote for Speakership


Olubereberye 38 - Endagaano Enkadde nʼEndagaano Empya (LCB) | Biblica América Latina\nOlubereberye 38 - Endagaano Enkadde nʼEndagaano Empya (LCB)\n1Awo olwatuuka Yuda n’ava ku baganda be n’aserengeta, n’ayingira ew’Omudulamu, erinnya lye, Kira. 2 Yuda n’alabayo muwala wa Suwa, Omukanani, n’amuwasa, ne yeetaba naye, 3 n’aba olubuto n’azaala omwana owoobulenzi n’amutuuma erinnya Eri. 4 Mukyala wa Yuda n’aba olubuto olulala n’azaala omwana omulenzi n’amutuuma Onani. 5 Ate n’azaala omwana omulala n’amutuuma Seera. Yamuzaalira mu Kezibu.\n6 Era Yuda n’awasiza mutabani we omukulu, Eri, omukazi erinnya lye Tamali. 7 Naye Eri mutabani wa Yuda omukulu n’aba mwonoonyi mu maaso ga Mukama; Mukama n’amutta.\n8 Awo Yuda n’agamba Onani nti, “Genda eri muka muganda wo, ofunire muganda wo ezzadde.” 9 Naye Onani n’amanya nti ezzadde teririba lirye; bw’atyo bwe yeetaba naye, amannyi n’agafuka wansi aleme okufunira muganda we ezzadde. 10 Ekyo kye yakola kyali kibi mu maaso ga Mukama. N’ono Mukama kyeyava amutta.\n11 Awo Yuda olw’okutya nti Seera ayinza okufa nga baganda be, n’agamba Tamali nti, “Ogira obeera nnamwandu, ng’oli mu nnyumba ya kitaawo okutuusa Seera lw’alikula.” Tamali kwe kugenda n’abeera mu nnyumba ya kitaawe.\n12 Bwe waayitawo ebbanga mukazi wa Yuda, muwala wa Suwa n’afa. Yuda bwe yayita mu kukungubaga, n’agenda ne Kira Omudulamu e Timuna eri basajja be abasazi b’ebyoya by’endiga ze. 13 Tamali bwe kyamubuulirwa nti, “Sezaala wo agenda e Timuna okusala ebyoya by’endiga ze,” 14 n’asuula eri ebyambalo by’obwannamwandu ne yeeteekako ekiremba ne yeebikkirira, n’atuula ku mulyango gwa Enayimu, ekiri ku kkubo ng’ogenda e Timuna. Kubanga yamanya nti, Seera akuze, kyokka nga tamuweereddwa ku muwasa.\n15 Yuda bwe yamulaba, n’amulowooza okuba omu ku bamalaaya, kubanga yali abisse amaaso ge. 16 N’agenda gy’ali ku mabbali g’ekkubo, n’amugamba nti, “Jjangu, neetabe naawe,” kubanga teyamanya nti ye yali muka mutabani we. Tamali kwe ku mubuuza nti, “Onompa ki bwe neetaba naawe?” 17 Yuda n’amuddamu nti, “Nnaakuweereza embuzi ento.” N’amubuuza nti, “Onompa omusingo nga tonnagimpeereza?”\n18 Yuda n’amuddamu nti, “Nkuwe musingo ki?” N’amugamba nti, “Akabonero ko, akajegere ko awamu n’omuggo gwo oguli mu mukono gwo.” Awo n’abimuwa, ne yeetaba naye, n’amufunyisa olubuto. 19 Tamali n’agolokoka n’agenda, n’aggyako ekiremba n’ayambala ebyambalo by’obwannamwandu bwe.\n20 Yuda bwe yatuma mukwano gwe Omudulamu, okutwala omwana gw’embuzi, addizibwe omusingo teyalaba ku mukazi. 21 Bwe yabuuliriza ab’omu kifo omwo, omukazi malaaya eyali Enayimu ku mabbali g’ekkubo, ne bamuddamu nti, “Wano tewabeeranga mukazi malaaya.” 22 N’alyoka addayo eri Yuda n’amugamba nti takubikako kimunye; era n’abantu ab’ekitundu ekyo bamutegeezeza nti, “Awo tewabangawo mukazi malaaya[a].”\n23 Yuda kwe kumugamba nti, “Omukazi oli, ebintu k’abisigaze tuleme okusekererwa, naweereza embuzi eno, naye n’atalabikako.”\n24 Emyezi ng’esatu bwe gyayitawo ne bagamba Yuda nti, “Muka mwana wo Tamali yafuuka mwenzi. Ate ebyo nga biri awo obwenzi obwo yabufunamu n’olubuto.” Yuda kwe kwejuumuula nga bw’agamba nti, “Mumuleete ayokebwe.”\n25 Tamali bwe yali atwalibwa n’atumira sezaala we Yuda n’amugamba nti, “Omusajja nannyini bintu bino ye kazaalabulwa. Nkusaba weetegereze ebintu bino: akabonero, akajegere n’omuggo, by’ani?”\n26 Awo Yuda n’abitegeera n’agamba nti, “Omuwala mutuukirivu okunsinga, kubanga saamuwa mutabani wange Seera.” Yuda n’atamuddira.\n27 Ekiseera eky’okuwona bwe kyatuuka n’alabika nga wakuzaala balongo. 28 Era bwe yali mu ssanya omulongo omu n’afulumya omukono gwe, omuzaalisa n’agukwata n’agusibako akawuzi akaakakobe nga bw’agamba nti, “Ono y’asoose okujja.” 29 Naye omulongo bwe yazzaayo omukono gwe munda, muganda we n’afuluma; omuzaalisa n’agamba nti, “Lwaki owaguzza?” Erinnya ly’omwana kyeryava liba Pereezi.[b] 30 Oluvannyuma muganda we n’afuluma n’akawuzi akaakakobe nga kali ku mukono gwe, n’ayitibwa Zeera.\n38:22 malaaya Abakazi abo bamalaaya baalina akakwate ku nzikiriza ya balubaale b’oluzaalo\n38:29 Pereezi yali jjajja wa Dawudi


Bukedde Online - Loodi Meeya Erias Lukwago alayidde\nLoodi Meeya Erias Lukwago alayidde\nOmugagga wa Fuelex aludde ng'akukusa amafuta bamukwatidde Ntebe ng'adduka ne famire\nBy Ahmed Mukiibi Hannington Nkalubo\nEBBANGA ery’emyaka ebiri n’ennaku 67 Erias Lukwago ly’amaze ku muggalo mu KCCA kyaddaaki likomekkeerezeddwa leero, Lukwago bw'alayiziddwa ku kisanja ekyokubiri nga Loodi Meeya wa Kampala ayingire ofiisi ye gye yakoma okulinnyamu ekigere nga March 31, 2014.\nLoodi Meeya Erias Lukwago ng'atuuka ku kitebe kya City Hall mu Kampala. EKIF: TONNY RUJUTA\nEnnaku zibadde zeekulungudde 797 bukya Omulamuzi Steven Kavuma afulumya Lukwago mu ofiisi ku City Hall nga March 31, 2014, bwe yali tannabugumya na ntebe ng’azzeeyo mu ofiisi mwe yali afuumuddwa nga November 25, 2013, bakansala lwe baamuggyamu obwesige wakati mu Bannakampala okwemulunya nti gavumenti yazimuula ekiragiro kya kkooti.\nEssaawa zigenze okuwera 6:00 ez’omu ttuntu olwaleero ku Mmande, Lukwago ne Bakansala ba KCCA 34 bakubye ebirayiro okutandika ekisanja kyabwe eky’emyaka ettaano ekinaakomekkerezebwa mu 2021.\nBameeya ba munisipaali za Kampala ettaano; Central, Nakawa, Kawempe, Lubaga ne Makindye ne bakansala baabwe nabo baakulayizibwa olwaleero okutandika n’essaawa 8:00 ez’olweggulo.\nOmwogezi wa KCCA, Peter Kauju ategeezezza nti abakulembeze abagenda okulayizibwa olwaleero basoba mu 250.\nLukwago yategeezezza nti olumala okulayizibwa, agenda kutandikirawo emirimu gya Kampala nga waakutuuza Kanso ayanjulire ba Kansala n’abakungu ba KCCA, Pulogulaamu ye ey’okugogola ekibuga n’okutereeza ebisobye mu bbanga ly’amaze nga tali mu ofiisi.\nOkudda kwa Lukwago mu ofiisi kwabadde kwa mbirigo olw’emiziziko n’emisanvu egya kkooti, Poliisi ne Jennifer Musisi gy’azze asanga buli lwabadde agezzaako okuddamu.\nWabula eky’amaze eggobe mu kibya kwe kulonda kwa February 24, 2016, Lukwago kwe yazzeemu okuwangula ekisanja ekyokubiri nga Loodi Meeya wa Kampala.\nLukwago yawangulide waggulu n’obululu ebitundu 80 ku 100 nga yafunye obululu 176,637 n’amegga omuyimbi Daniel Kazibwe amanyiddwa nga Raggae Dee owa NRM eyafunye obululu 46,366, Issa Kikungwe owa DP n’asemba n’obululu 7,759.\nOkulayizibwa kwa Lukwago ne ba Meeya ba munisipaali za Kampala kuzze kwongezebwawo olw’ensonga ezitali zimu omwabadde n’okukyala kw’abakulembeze owa South Korea n’owa Park Geun-Hye n’owa Turkey Recep Tayyip Erd\nGaddafi ayokezza enzizi zâ€™amafuta gâ€™abayeekera\nGaddafi ne famire ye


Bukedde Online - Poliisi ereese Ikara\nHajji Farooq Ntege akubye abasiraamu be Ma...\nGOOLOKIPPA Tom Ikara asaze bakyampiyoni Vipers SC ne URA FC ekikuubo bw'atadde omukono ku ndagaano ya myaka ebiri ne Police FC mu liigi ya babinywera.\nKu Lwokubiri July 28, 2020, Ikara yatadde omukono ku ndagaano ne Police FC n'awera okuzza omutindo kweyali mu sizoni ya 2017/18 ng'ali mu Kirinnya Jinja SS ogwawaliriza KCCA FC okumugula abakwatire mu mpaka za CAF Champions League.\nIkara abadde ku buyazike mu Mbarara City FC okuva mu KCCA FC sizoni ewedde wabula omwezi oguwedde KCCA FC yasazizzaamu endagaano ye olw'omutindo gwa kippa wa Cranes ne KCCA FC Charles Lukwago omulungi gw'aliko ogutajja kuganya Ikara kufuna nnamba.\nKino kyatanula Vipers SC bakyampiyoni ba liigi sizoni ewedde okulaga nga bwe baagala Ikara wamu ne URA FC nabo ne beesowolayo wabula bano bonna omusambi yabatadde ebbali ne yeegatta ku Police FC.\n"Okwegatta ku Police natunuulidde obudde bwennyinza okufuna ku kisaawe, Vipers SC ne URA zonna ttiimu nnungi naye kati njagala kuzza mutindo gwange ngulu nsobole okudda ku ttiimu y'eggwanga, nakizudde nga kino kisoboka nga ndi ne Police FC," Ikara bwe yategeezezza.\nIkara mu sizoni emu gye yali ne KCCA FC yawangula ekikopo kya liigi ya babinywera kimu, CECAFA Kagame Cup ate n'afuuka ggoolokippa munnayuganda eyasooka okuzannya mu bibinja by'empaka za CAF Champions League.\nsizoni ewedde yayambyeko Mbarara City FC okumalira mu kifo kya 7 n'obubonero 36.\nOno kati yeegasse ku Tonny Mawejje ne Hassa Mohammed Police FC beyaakaleeta nga beetegekera sizoni ejja 2020/21.\nAbalamuzi mube baamazima, temulowooleza nnyo mu ssente


Bukedde Online - Aba Butcher bafunye obutakkaanya n'abalufula e Nakawa\nAba Butcher bafunye obutakkaanya n'abalufula e Nakawa\nAbbye mutoowe namugabira omusajja\nBAKINJAAJI mu divisoni ya Nakawa bakukulumidde abakozi b’omulufula olw'okwagala okubaggyako emirimu nga babasuubuza ennyama ku buseera ate ne baguza ne ba sekinnoomu kiro kubanga bbo aba butcher baba tebakyakola.\nBano ab’egattira mu kibiina kya KABUTA okwogera bino babadde basisinkanye mmeeya wa Nakawa Ronald Balimwezo, abakugu mu kukebera n’okutabula eddagala, abakungu ba KCCA n'abakulira Lufula ku divisoni e Nakawa mu lukiiko oluyitiddwa okuttaanya ku nsonga z’okukozesa ebiragalalagala ku nnyama okujikuuma nga teyonooneka.\nAbakinjaaji nga bakulembeddwamu sentebe waabwe mu Nakawa Hajji Zubairi Bukenya ategeezeza nti abakozi mu Lufula bagezezzaako okubaggya mu kutunda ennyama ate nga nabo baagala okusigala ku mulimu kubanga kwe balya.\nOno agamba aba lufula basasanya enjiri nti aba butcher batunda ennyama erimu eddagala nga bagenderera kubaggya mu mulimu basigalemu bokka kubanga babasuubuza ennyama ate ne basigala nga baguza naba kiro nga kino kibaluma kubanga bbo bagibawa ku bbeeyi nnene nga yensonga lwaki n'abasinga bassa ebiragalalagala ku nnyama ereme kubafaako.\nAkiikiridde sentebe wa Lufula Wiberforce Muteesasira ategeezezza nti baakukola ku nsonga ya lufula okutunda ennyama mu kkiro wabula n'ategeeza nti abakinjaaji baagala nnyo okulaba butcher zaabwe nga ziriko ennyama nga kyekisinze okubawaliriza okukozesa ebiragala okukuuma ennyama kubanga teggwa ku middaala.\nMmeeya wa Nakawa Ronald Balimwezo asabye abakinjaaji okutuukiriza ebisaanyizo bya butcher bweyandibadde okugeza okubaamu amazzi ag’okya n'agannyogoga, okubaamu bbalaafu, nga bino abakinjaaji abasinga tebabirina.\nDr. Robinson Nabaasa okuva mu KCCA agamba baakolako okunoonyereza ne bakizuula nti butcher zikozesa Sunami ku nyamba wabula ku butcher 70 nga nnya zoka zezimukozesa, ono agamba bintu bingi ebirina okwegenderezebwa byetulya okugeza tetulina kussa byakulya ku mawulire kubanga bwona bulwadde bwetuyingiza.\nAbaana 12 bagumbye ku Poliisi e Mbale lwa nnyaabwe eyaggalirwa ku nsonga z'ettaka\nOmwana omulala afiiridde mu muliro e Katwe\nLwaki poliisi eyiwa takisi zaffe ngâ€™ate ekipapula\nâ€˜Mukama wo talina kukuggyako pamiti yoâ€™\nMmotoka bwâ€™etomerera mu livansi ani avunaanibwa?


Kusasira ne Butcherman bandiba nga bakola ja bwanakyeewa – Sunrise\nKusasira ne Butcherman bandiba nga bakola ja bwanakyeewa\nPulezidenti Museveni bweyali E Katwe ku mukolo ogumu mu mwezi gwe kumi omwakka oguwedde, bwatyo yavaayo nalangilira omuyimbi Catherine Kusasira kwosa ne Mark Bugembe amannyidwa ennyo nga Butcherman okubeera abawabuzi be ku nsonga za Kampala n’abavubuka.\nWabula kyeyolesse nga banno abakola omulimu gw’obwanakyeewa oluvannyuma lw’avunanyizibwa ku byensimbi mu makka g’omukulembeeze w’eggwanga Lucy Nakyobe okukawangamula nga banno bwatabamannyi nga bawabuzi bamukulembeeze wa gwangga nga kinno kitegeeza tebatekedwa funna musaala.\nBweyabadde alabiseeko eli akakiiko ka palamenti akavunanyizibwa ku Nsonga z’obwapuluzidenti, Nakyobe yategezezza banamawulire nti banno tafunangaako baluwa zibakakasa kubeela bawabuzi ba pulezidenti nga kinno kyokka kyekibakakasa okubeela abakozi mu makka g’omukulembeeze.\n“Saliyo nga balondebwa, naye nange nabiwulira buwulizi ela kyalinda pulezindenti ye kennyini akitekke mubuwandiike olwo tulyoke tugobelere emitendela ejibakakasa,naye mu budde bunno tebatekedwa funna musaala,” Nakyobe bweyategezeza.\nWabula Nakyobe agamba nti ye amannyi Jennifer Nakangubi amannyidwa nga Full-Figure yekka nga omuwabuzi wa pulezidenti ku nsonga za bayimbi N’abavubuka.\nRelated Topics:buchaman, catherine kusasira, featured


Bukedde Online - Aba siikoseero bategese emisinde gy'okusonderako ssente\nAba siikoseero bategese emisinde gy'okusonderako ssente\nAlina olubuto lw'abalongo ne by'olina okufaako...\nTemwenyigira mu kubba eddagala lya Gavumenti...\nAba siikoseero beetaaga obukadde 50 okuzimba eddwaaliro lyabwe era bategese emisinde ku Ssande nga September 22, 2019 okusonderako ssente zino\nRuth Nankanja (owookubiri ku ddyo) n'abakungu ba Pharmaceutical Society of Uganda nga balaga emijoozi egigenda okwambalaibwa abaddusi mu kusonda ssente ku Ssande eno\nAbatawaanyizibwa obulwadde bwa siikoseero mu ggwanga beetaaga obukadde 50 okumaliriza omulimu gw'okuddaabiriza ekizimbe omugenda okuteekebwa eddwaaliro mwe bagenda okutandika okujjanjabirwa.\nEkizimbe kino kiri ku ttaka eryabaweebwa omu ku bakyala eyalina omwana omulwadde wa siikoseero e Kawanda - Namere mu distilikitti y’e Wakiso, era ng’ebimu ku bikyetaagisa by'ebyuma ebigenda okweyambisibwa nga mukwekebejja n'okujjanjaba abalwadde ba siikoseero.\nAbakulira ekitongole omwegattira abalwadde ba siikoseero nga bali wamu n'abasawo ba gavumenti abavunaanyizibwa ku kutabula eddagala aba Pharmaceutical Society of Uganda batongozza emisinde gy'omwaka guno egy'aba siikoseero nga mu misinde gino baluubiriddemu okukung’aanya obukadde bw'ensimbi 50 ze bagenda okwongereza kw'ezo ze bazze bakung’aanya okumaliriza omulimu gw'okuddaabiriza eddwaaliro yaabwe.\nRuth Nankanja akulira ekibiina kya siikoseero n'omukungu wa Phamceutical Society of Uganda nga boogera ku misinde egigenda okubaawo ku Ssande eno nga September 22,2019\nRuth Nankanja Mukiibi, akulira ekitongole kino akunze abantu obutabasuulirira wabula beetabe mu misinde gino mu bungi nga gigenda kubeerawo nga September 22, 2019 e Lugogo ku kisaawe kya Kati Kati, tiketi zigula 20,000/-.\n“Ebifo ebijjanjabirwamu abalwadde ba siikoseero bikyali bitono ddala mu ggwanga so ng’ate bingi ku byo tebikola kiro ne ku wiikendi y'ensonga lwaki twagala tusseewo eddwaaliro eryetongodde mwe tunajjanjabirwanga ffe,'' Nankanja bwe yalambuludde.\nAbaana 25,000 be bateeberezebwa okuzaalibwa ne siikoseero buli mwaka mu ggwanga, kyokka eby'embi 80 ku bano bafa nga tebannaweza myaka 5.\nNammere - Kawanda\nSiikoseero; Yiino endabirira eziyiza okulumizibwa


Bukedde Online - Katikkiro Mayiga alaze Abalangira we bakoma\nMuseveni asisinkanye Paapa: Amukakasizza...\nPoliisi erabudde baddereeva abatayimirira...\nAdded 28th October 2014\nKATIKKIRO Charles Peter Mayiga ayatulidde Abalangira nti mu nnono za Buganda tebateekeddwa kusemberera wadde okuliraana Kabaka.\nBya DICKSON KULUMBA NE LILIAN NALUBEGA\nYayongeddeko nti Abalangira era tebalina na kusemberera kiwu wadde Nnamulondo nga Kabaka tagituddeko kubanga bamanyiddwa nti okuva edda bayinza okukozesa omukisa guno ne bagiwamba.\nBino yabyogeredde mu lukiiko lwa Buganda eggulo, bwe yabadde ayanukula omubaka Ffeffekka Sserubogo eyasoose okutegeeza nga bwawulira nti Ssaabalangiratayisibwa bulungi.\nKatikkiro yatangaazizza nti mu bitiibwa nga bwe biddiring’ana, Ssaabalangira ssi yasooka okwanjulwa, ayanjulwa oluvannyuma lw’okwanjula Mugema, ne kuddako Kasujju akuuma Abalangira olwo ye Ssabalangira n’ayanjulirwa mu Bataka abakulu b’ebika.\nMu lukiiko luno Katikkiro yalambise ebintu musanvu ebigenda okukolwako okuli okumaliriza ennyanja ya Kabaka, okukunga abantu okulima emmwaanyi, okwongera amaanyi mu kusimba emiti, okukwasanga abasika enkumbi mu nnyimbe, okwongera amaanyi mu nsiisira z’ebyobulamu, okumaliriza Amasiro\ng’e Kasubi ne Wamala, okumaliriza Masengere n’okutandika okuddaabiriza amasiro amalala.\nEra wajja kubeerawo n’okwongera amaanyi mu by’obulambuzi n’okufuba okulaba nti ebyassibwa mu ndagaano ne Gavumenti bissibwa mu nkola.\nYayogedde ku bisoomooza Obwakabaka omuli; ebyassibwa mu ndagaano wakati wa Kabaka ne Gavumenti okuba nti bingi ku bino tebinnassibwa mu nkola ng’ebyapa ebingi ebitannakomezebwawo, ebbanja eddene erikyabanjibwa, n’ebirala bingi.\nYayogedde ku bika n’agamba nti omukulu w’ekika yenna omupya assibwawo ateekeddwa kumala kuyisibwa wa Katikkiro olwo n’alyoka ayanjulwa ewa\nKabaka era okuggyawo abaddewo kisaana kukolebwa nga bayita mu kkooti ya Kisekwa.\nMu nteekateeka y’okutereeza emirimu e Mmengo, Katikkiro yalangiridde nti bagenda kugoba abakozi basatu olw’okukukusa fayiro za Kabaka.


Bukedde Online - OC wa poliisi akubye mu balwana amasasi ne gatta omu\nAtendeka Kiboga bagikubye ne yeekwasa\nKabaka avuddeyo ku binyigiriza abantu mu bubaba bwe obwa Paasika...\nGuardiola yeekengedde n’azza abazannyi mu kafubo\nOC wa poliisi akubye mu balwana amasasi ne gatta omu\nPoliisi ekutte bamalaaya ababba emisana ttuku...\nOmuyizi awandiisa ebigere ebya S4 tebyamucamudde...\nAdded 7th February 2015\nAKULIRA poliisi y’e Kajumiro - Kisozi mu ggombolola y’e Maddu mu disitulikiti y’e Gomba akubye amasasi mu batuuze omuntu omu ne gamuttirawo omulala n’addusibwa mu ddwaaliro ng’ali mu mbeera mbi.\nO.C Agaustine Lwamirama okukuba abatuuze amasasi yabasanze bawagira abavubuka abaabadde balwana n’atabanyega kigambo kyonna n’abawandagazaamu amasasi agattiddewo Vincent Kizza 28, ow’e Kirasa ate munne Moses Musisi 27, amasasi ne gamuyiwa ebyenda.\nKigambibwa nti Lwamirama yabadde atamidde era nti ye yalagidde abavubuka okuli Sseppuya abadde abanja munne eyategeerekeseeko erya Collin nti balwane beemale eggoga kyokka bwe baatandise omugenzi Kizza ne Kalanzi (amasasi gwe galumizza) ne batandika okusakaanya olwo n’ava mu mbeera nadduka n’anona emmundu ye n’abakuba amasasi mu bugenderere.\nOkusinziira ku muganda w’omugenzi Kizza Hebert Mugume, yategeezezza nti, Ssepuya nga tannalwana ne Collin, yasoose ku poliisi y’e Kajimira n’ayitira mu OC Lwamirama ensonga ze era n’amusaba okumuyamba okumubanjizaako Collin kyokka bwe bamusanze mu kkubo n’abalagira balwane beemale eggoga ebbanja liggweere awo.\nAyongerako nti kyandiba nga Lwamirama yabadde atamidde kubanga bonna abaabaddewo tebategedde bulungi kwe kyavudde abakubemu masasi.\nOluvannyuma abatuuze batabukidde Lwamirama ne yeemulula n’adduka n’afuna we yeekweka mu nsiko okutuusa bwe yakubidde DPC w’e Gomba Mark Ajuna amunone mu nsiko gye yabadde yeekukumye n’amuteeka ku mpingu n’amuggalira mu kaduukulu ka poliisi y’e Kanoni gy’akyakuumirwa.\nKAWEESI AGUMIZZA ABOOLUGANDA LWOMUGENZI\nAkulira ebikwekweto bya poliisi mu Uganda, Andrew Felix Kaweesi yagenze mu kifo awabadde bino n’agumya abatuuze n’ab’oluganda lw’omugenzi Kizza n’abategeeza nti, poliisi evumirira ebikolwa bwe bityo n’abasuubiza obukadde bwensimbi butaano okukola ku nteekateka z’okuziika.\nAtendeka Kiboga bagikubye ne yeekwasa...\nAtendeka Kiboga agamba nti ddiifiri yagisalirizza olwo Kireka n'egikuba mu Big League.\nKabaka avuddeyo ku binyigiriza...\nKABAKA Ronald Mutebi ll, avuddeyo ku binyigiriza abantu n’agamba nti, “Tunakuwala nnyo okuwulira ng’abantu baffe...\nGuardiola yeekengedde n’azza abazannyi...\nGuardiola atidde okuddamu okukubwa Spurs eyabawandudde mu Champions League


Police yetondedde Obwakabaka bwa Buganda - StaDailyNews\nHome Amawulire Agaakuno Police yetondedde Obwakabaka bwa Buganda\nPolice yetondedde Obwakabaka bwa Buganda\nPolice ya Uganda yetondedde Obwakabaka bwa Buganda olw'okukuba omukka ogubalagala mu mukolo gw'Ekika ky'Embogo e Mugulu Ssingo.\nPoliisi ya Uganda yetondedde Obwakabaka bwa Buganda olw’okukuba omukka ogubalagala mu mukolo gw’Ekika ky’Embogo e Mugulu Ssingo.\nAvunaanyizibwa ku by’obufuzi n’omuntu wa bulijjo mu Poliisi Assan Kasingye yakulembeddemu ekibinja ekisisinkanye Katikkiro Charles Peter Mayiga ku Bulange.\nBasabye Obwakabaka bubasonyiwe kwebyo ebyaliwo era basuubizza okubonereza omusirikale eyaduumira ekikolwa ky’okukuba omukka ogubalagala mu bantu abaali bakungaanye okwebaza Katonda olw’obuweereza bw’Omutaka Kayiira Gajuule bweyamala nga yemukubiriza w’Olukiiko lw’Abataka.\nKatikkiro alaze obwennyamivu olw’ebikolwa bya Poliisi ebityoboola eddembe ly’abantu ebyeyongedde ensangi zino. Asabye abasirikale abeetaba mu kikolwa kino babonerezebwe.\nEggulo, Afande Kasingye yakulembeddemu banne nebagenda ew’Omusumba w’essaza ly’e Masaka eyawummula, John Baptist Kaggwa, nebamwetondera ku kikolwa kyekimu.\nBweyabadde atandika okwogerako eri aba Poliisi, Omusumba Kaggwa yagambye, “nze nga munnaddini nabasonyiwa dda kuba kiri mu nzikiriza yaffe okusonyiwa.”\nEra yayongeddeko nti abapoliisi tebaawa bantu bali Mugulu kwennyonnyolako era ng’embeera y’obunkenke gyebaateekamu abantu yali teyeetaagisa era nga n’ebiragiro bya Ssennyiga Corona byali bikwatiddwa bulungi.\nEra Omusumba yasabye ab’ebyokwerinda okukolayo ekiwandiiko ekyetondera eggwanga lyonna olwebyo bye bakoze, kisobole okuzza emitima gy’abantu.\nKinajjukirwa nti nga 17 omwezi guno, Poliisi yakuba ttiyaggaasi mu b’ekika ky’Embogo abaali bakung’aanidde ku Butaka bwabwe e Mugulu mu Ssingo, okwebaza Katonda olw’obuweereza bwa Jjajja Kayiira Gajuule ng’omukubiriza w’olukiiko lw’abataka, obuvunaanyizibwa bw’abaddeko okumala emyaka musanvu.\nPrevious articleBreaking: Bobi Wine wins NUP case\nNext articleUganda close to a century of Covid-19 deaths